Novo oružje na tržištu: Rusija prodaje radarsku stanicu za otkrivanje hiperzvučnih ciljeva - Sputnjik Srbija\nNovo oružje na tržištu: Rusija prodaje radarsku stanicu za otkrivanje hiperzvučnih ciljeva\n15:11 21.05.2020 (osveženo 16:03 21.05.2020) Preuzmite kraći link\nNajveći ruski specijalni izvoznik naoružanja „Rosoboroneksport” (ulazi u sastav „Rosteha”) ponudiće međunarodnom tržištu novu radiolokacionu stanicu koja može da otkrije hiperzvučne ciljeve koji lete brzinom do 8.000 kilometara na čas na udaljenosti do 450 kilometara i dostižu 200 kilometara u visinu, saopšteno je iz pres-službe ove kompanije.\n„Svetskom tržištu je ponuđena najnovija radarska stanica koja efikasno otkriva širok spektar savremenih i perspektivnih vazdušnih objekata, uključujući hiperzvučne ciljeve. Prilikom stvaranja izvozne varijante radarske stanice, uzet je u obzir rastući značaj sredstava protivvazduhoplovne odbrane u bezbednosti država, kao i potrebe inostranih kupaca u povećanju izviđačkih mogućnosti delova i jedinica PVO“, objasnio je generalni direktor „Rosoboroneksporta“ Aleksandar Mihejev, a prenosi pres-služba.\nOn je još naglasio da je uveren da će u današnjim uslovima i pri očiglednim perspektivama hiperzvučne tehnologije radarska stanica 59H6-TE zauzeti lidersku poziciju u okviru svog tržišnog segmenta i da će biti od izuzetne važnosti za zemlje koje svoj PVO sistem zasnivaju na globalnim tendencijama razvoja sredstava vazdušnog napada.\n„Računamo da će nova radarska stanica biti veoma tražena od strane zemalja azijsko-pacifičkog regiona, Bliskog istoka i severne Afrike“, dodao je Mihejev.\nSve prednosti nove radarske stanice\nKako se navodi, mobilna trokoordinantna radarska stanica 59H6-TE napravljena je na bazi modernih domaćih komponenti s digitalnom obradom i formiranjem signala. Ona poseduje visok potencijal i povećani stepen zaštite od ometanja signala. Pored hiperzvučnih ciljeva, ona takođe efikasno detektuje aerodinamičke i balističke objekte. U sastavu radarske stanice je i oprema za prepoznavanje otkrivenih vazdušnih objekata u međunarodnim sistemima za radarsko prepoznavanje Mk-HA i ATS RBS.\nNova radarska stanica takođe omogućava merenje dometa, azimuta i visine vazdušnog objekta. Sposobna je da otkriva ciljeve koji lete brzinom do 8.000 kilometara na čas na udaljenosti do 450 kilometara i visini do 200 kilometara, a nakon otkrivanja razmenjuje radarske informacije sa sistemima automatizovanih sredstava.\nZa novi ruski radar ne postoje nevidljivi avioni\nZamka za „tomahavk“: Zašto Rusiji ništa ne mogu NATO rakete\nNi muva neće moći da proleti: Rusija duž granica izgradila radarski bedem\nRosoboroneksport, ciljevi, Rusija, radarska stanica


Radovi na izgradnji garaže u Ski centru Kopaonik (FOTO & VIDEO - septembar) - Kopaonik - infoKOP\n17.9.2019. | 02:08 | Investicije | KOMENTARI (32)\nSki centar Kopaonik poslednjih godina širi svoje kapacitete, a samim tim je i broj posetilaca i vozila značajno povećan, pa je izgradnja parking prostora neophodna za nesmetan rad ski centra i Nacionalnog parka. Kao prvu fazu u rešavanju ovog problema, JP “Skijališta Srbije” počela su izgradnju parking garaže, na lokaciji Vojni dom u ski centru Kopaonik. Tokom otvaranja letnje turističke sezone 2018. godine, ministar u Vladi Republike Srbije Rasim Ljajić svečano je, polaganjem kamena temeljca, otvorio radove na višespratnoj parking garaži. Planiran završetak radova je bio decembar 2018. godine, međutim, usled izuzetno loših vremenskih uslova odnosno neuobičajeno kišnog leta, završetak parking garaže je odložen za jesen 2019. godine.\nIzgradnja višespratne parking garaže u Ski centru Kopaonik gradi na lokaciji Vojni dom, koja ispunjava uslov dozvoljene udaljenosti od polaza žičara. Planirani broj parking mesta je 312.\nPored parking mesta garaža će sadržati i prateće prostorije za operatere i sanitarni čvor u prizemlju objekta. Predviđene su i pristupne površine za vozila i pešake, svetlosno-informativna signalizacija van objekta i u objektu, sistem protiv-požarne zaštite, sistem upravljanja i naplate na parkiralištu koji podržava rad i preko korisničkih mobilnih aplikacija, sistem automatskog čitanja registarskih tablica, video nadzor svih aktivnosti na parkingu i samouslužna perionica za pranje dva vozila sa automatskom naplatom.\nGaraža će sadržati i senzorski sistem praćenja zauzetosti parkinga. Praćenje popunjenosti će biti u realnom vremenu te će se putem korisničkih mobilnih aplikacija (za Android, iOS i veb) vršiti rezervacija i plaćanje parking mesta.\nU drugoj fazi izgradnje, projektom je predviđena i izgradnja helidroma sa pratećim prilazom za merodavno vazduhoplovno vozilo MI-17.\nInvestitor je Ministarstvo odbrane Srbije, finansijer JP "Skijališta Srbije", a sufinansijer Ministarstvo Trgovine. Sama investicija je vredna 570 miliona dinara, Ministarstvo Trgovine je izdvojilo 100 miliona dinara dok će ostatak biti izdvojen iz redovnog poslovanja JP "Skijališta Srbije".


Interesovanje Građana u novembru, prezentacija poslovanja | VirtualniGrad\nI mesec novembar je obeležen visokom tražnjom za robama i uslugama koje nude Članovi Privrede VirtualnogGrada. U toku prethodnog meseca sajt VirtualnogGrada posetilo je 159.670 Građana. Građani su otvorili ukupno 427.643 strane sajta našeg grada.\nI tokom meseca novembra su, kao i tokom oktobra, najposećenije bile prezentacije Članova iz potkategorije Trgovina, koje su posećene ukupno 23.693 puta. Građani su se najviše interesovali za prodaju mobilnih telefona, te su prezentacije Članova Privrede koji se bave prodajom i servisom mobilnih telefona posećene 2.478 puta. Da li zbog novog zakona i obavezne opreme koju u svakom vozilu morate imati ili iz nekog drugog razloga, prethodnog meseca je velika bila potražnja za vozilima i delovima. O tome svedoči 1.289 otvorenih strana saj ta na kojima su prezentacije poslovanja Članova koji se bave prodajom vozila i delova za vozila. Veliko interesovanje su, sada već po običaju, izazvale i knjižare, čije su prezentacije poslovanja otvorene 1.252 puta.\nInteresovanje Građana u novembru je velikim delom bilo usmereno i na potkategoriju Prizvodnja, koja je posećena 15.331 put. Ono što je interesantno jeste činjenica da tokom prethodnog meseca bili izuzetno traženi porizvodi od plastike, te su prezentacije poslovanja Članova koji se bave njihovom proizvodnjom otvorene 1.340 puta. Sa druge strane, veliko interesovanje je izazvala i papirna ambalaža, koja je tražena 949 puta.\nMnogi građani su odlučili na vreme da počnu sa pripremama za Novogodišnju noć. U želji za što boljim izgledom, i u mesecu novembru izuzetno su bile posećene prezentacije poslovanja kozmetičkih salona i salona lepote. Broj otvorenih strana tokom prethodnog meseca dostigao je cifru od 3.559 za salone lepote i 2.916 za kozmetičke salone.\nOd 159.670 građana VirtualnogGrada koji su tokom oktobra meseca došli na sajt našeg grada, nešto preko 85% činili Građani sa teritorije Srbije, odnosno bilo ih je 129.688. Zatim, tu su građani sa teritorije Bosne i Hercegovine, njih 8.024, iz Hrvatske 5.143, dok ih je 3.452 sa teritorije Crne Gore. Veliko iznenađenje jeste broj poseta Građana sa teritorije Amerike - čak 4.134 ljudi i to su mahom Građani koji žive na teritoriji Kalifornije - čak 3.463 njih!


Na mjesto ubistva stigli direktor policije, ministar i specijalna jedinica\nTakođer, na mjesto događaja stigli su i pripadnici Specijalne antiterorističke jedinice MUP-a RS, javlja N1.\n"U Glamočanima kod Banjaluke u toku je uviđaj na mjestu na kojem je noćas došlo do pucnjave u kojoj su tri lica smrtno stradala, a jedno lice zadobilo teške tjelesne povrede", izjavila je Mirna Miljanović, načelnik Odjeljenja za odnose sa javnošću.\nMinistarstva unutrašnjih poslova bh. entiteta Republika Srpska.Istragu u ovom slučaju vodi Uprava za organizovani i teški kriminalitet MUP-a RS pod nadzorom Posebnog odjeljenja tužilaštva za suzbijanje korupcije i organizovanog i najtežih oblika privrednog kriminala.\nObjavio: Tue, 23/04/2019 - 10:35\nDodik o slučaju Dragičević: Utvrđuje se postoji li odgovornost ministra Lukač\nMilorad Dodik: RS traži ustavnu, dejtonsku poziciju\nStanivuković: Ministre, hapsite li Dodika?\nStanivuković: Zna li ministar Lukač da su me udarali po genitalijama\nLukač u Pressingu: Najteži zločin počinjen u postratnoj BiH


12.01.2019 / 20:38 Regija - Ponovili ranije zahtjeve\nTrifunović je rekao da je iz Kraljeva pješke u Beograd krenula grupa od osam "hrabrih" ljudi koji će stići u Beograd 16. januara na godišnjicu ubistva lidera Građanske inivijative Olivera Ivanovića. U taj pohod su, kako je naveo, krenuli kao simbol otpora i borbe za zemlju bez političkih ubistava, prenosi Tanjug.\n"U srijedu 16. januara ćemo se okupiti da bismo se sjetili čovjeka koji je 20 dana pred smrt rekao ''ima nas više''", rekao je Trifunović i ponovio zahtjev da se otkriju ubice Ivanovića.\n"Sve nas je više i doći ćemo do brojke zbog koje će ostati bez fotelje", poručio je Trifunović ocjenivši da će oni koji dođu na "kontramiting" biti tu zbog straha i zbog novca.\n"Ustoličio je u Beogradu poligraf pravde za Milana Radoičića koji je umješan u organizaciju ubistva Ivanovića", rekla je Trajkovićeva i zatražila da se Radoičić izruči Prištini.\nPrvi protest prije pet nedjelja organizovan zbog napada na lidera Levice Srbije Borka Stefanovića.


Vreme 1359 - Afera »voz«: Zadnja stanica – izbori\nŠTA SE HTELO, A ŠTA SE DESILO: Voz Beograd – Kosovska Mitrovica\nDva dana su mediji u Srbiji i na Kosovu "goreli" zbog ovog događaja, a u samoj pripremi ništa posebno nije ukazivalo, sa srpske strane, da bi do toga moglo da dođe. Marko Đurić, šef Kancelarije za KiM Vlade Republike Srbije i potpredsednik SNS-a, najavio je ranije uspostavljanje nove linije na pruzi Beograd–Mitrovica, one koja po tom režimu ne funkcioniše još od rata 1998/99. godine i ta njegova najava je više naišla na čuđenje i podsmeh u Srbiji zbog izgleda samog voza.\nMeđutim, u isto vreme, ministarka za dijalog u Vladi Kosova Edita Tahiri, tražila je od evropskih i drugih međunarodnih partnera da se spreči dolazak tog voza na Kosovo, jer takav kakav je, svojim izgledom provocira osećanja Albanaca jer negira nezavisnost Kosova. Takođe, u predvečerje pred inauguraciju novog predsednika SAD Donalda Trampa, predsednik Kosova Hašim Tači bio je u poseti odlazećem potpredsedniku Džou Bajdenu, a srpski se predsednik Vlade Vučić bavio berzom i održivim razvojem u Indiji. Na kraju, izgleda da se Tači više od Vučića bavio onim što će se dogoditi za vikend 14. i 15. janura 2017, dok je Vučić nastupio kao neka vrsta pomiritelja, boga iz mašine, koji je u zadnji čas snagom volje prelomio da se voz zaustavi u Raški ne bi li se sprečili incidenti na severu Kosova.\n"Nisam ni znao kako taj voz izgleda", izjavio je Vučić srpskim medijima skoro pa začuđen onim što se dešavalo.\nMeđutim, u zbiru, nekako je sve ispalo kako treba za dvojicu ljudi koji garantuju pred međunarodnom zajednicom sprovođenje Briselskog sporazuma potpisanog 2013. i čija bi primena trebalo da dovede do normalizacije odnosa Beograda i Prištine i olakša život ljudi: Tači, koji ima velike probleme i sa svojim političkim protivnicima i mogućom optužnicom za ratne zločine pokazao je demonstracijom sile i odlučnosti da spreči "srpsku provokaciju" da još uvek vodi glavnu reč na Kosovu, dok je Vučić zadržao status mirotvorca, pomiritelja ali nacionalno osvešćenog i odlučnog da zaštiti srpske interese.\nTako su se obojica preporučila da i dalje budu stožeri "procesa" sa ciljem da pomiri Srbe i Albance i nauči ih da granice nisu važne kao i to gde živiš, nego da su jedino važni mir i kako se živi. Vučić je vešto sve ekstremne izjave prepustio Tomislavu Nikoliću, koji je dobio svojih pet minuta medijske pažnje u pokušaju da radi svoj posao predsednika države i da proba da se izbori za mogućnost da se kandiduje za još jedan mandat. Ne treba zanemariti ni činjenicu da je u trenucima dok je voz srpske železnice bukvalno klizio kroz Srbiju ka Kosovu, SNS imao zatvorenu sednicu najužeg rukovodstva na kojoj su razgovarali i o tome ko će biti predsednički kandidat na izborima ovog proleća i da, kako dani prolaze, sve više izgleda da su šanse Tomislava Nikolića sve manje.\nSRPSKA VERZIJA: Srpska strana je "otvaranje nove linije" "promovisala" kao modernizaciju saobraćaja, ali je i seirila jer je voz, za koji se tvrdi da je dobijen kao donacija Ruske Federacije, spolja bio išaran kao porukom "Kosovo je Srbija" na više od dvadeset jezika, a iznutra oplemenjen printovima najpoznatijih fresaka iz manastira na Kosovu. Vesela srpska javnost se zabavljala ovakvim "brendingom" ismevajući Marka Đurića i drugare da su čak nepismeni jer su napisali na jednom mestu "Kosovo je SrBsko". S druge strane, Đurić i nacionalisti su se busali pričom, evo nas, vraćamo se na Kosovo, niko nam ništa ne može i sve iz tog repertoara.\nNiko nije javno pominjao bilo kakve prepreke za uspostavljanje ove linije jer je primenjena taktika koje se srpska vlast dugo drži: ponašamo se kao da je sve "normalno", Kosovo je deo Srbije po Ustavu, tamo žive građani Srbije i zašto bismo uopšte ulazili u razgovor o različitim mogućim problemima kada je najnormalnije da iz Beograda ide voz za Mitrovicu, išaran motivacionim grafitima spolja i tapetama sa likovima sa fresaka iz manastira koji su pod zaštitim UNESCO-a.\nProjekat "Srbski voz za Mitrovicu" pripisan je Marku Đuriću, kao deo njegovih redovnih aktivnosti, i izgledalo je da "u tome" Vučić ni malo ne učestvuje jer je i tako bio zauzet višednevnim boravkom u Indiji. I u medijima je inicijativa dobila mesto "turističke vesti" jer taj voz, ili šinobus kako ga neki nazivaju, izgleda kao promotivno šinsko vozilo, nalik tramvajima za decu po Beogradu oko dočeka Nove godine.\nPrepucavanja sa Prištinom ipak nisu izostala jer su sa Kosova dolazili glasovi koji su tražili da se ta linija "ne pokreće", da je to provokacija i da Priština neće dozvoliti da takvo šinsko vozilo uđe na Kosovo, za razliku od redovnih linija Kraljevo–Mitrovica koje sve vreme normalno funkcionišu.\nSve to se dešava u danima kada je tenzija u odnosima Prištine i Beograda dodatno pojačana činjenicom da u Francuskoj u jednoj vrsti pritvora sedi Ramuš Haradinaj, optužen za ratne zločine pred srpskim pravosuđem koje je za njim ranije raspisalo međunarodnu poternicu. Dakle, dok Srbija zahteva od Francuske da joj Haradinaj bude izručen, a u Prištini se organizuju protesti zbog njegovog hapšenja u Francuskoj, srpska strana odlučuje da u Mitrovicu, na prvi dan nove godine po Julijanskom kalendaru koji priznaju Srpska i Ruska pravoslavna crkva (između ostalih), pošalje "ruski voz" okićen "srpskim svetinjama".\nDa posledice ovakvih postupaka nisu opasne, bili bi zaista predmet podsmeha i čuđenja jer je teško proceniti i ustanoviti kako sve to može da donese neku korist i srpskoj državi i Srbima na Kosovu. Uglavnom, lokomotiva je uključena, putnici su se ukrcali u subotu ujutro i krenuli sa Glavne železničke stanice u Beogradu, nalik na one iz filma Slobodana Šijana Ko to tamo peva. U vozu su uglavnom bili ljudi iz Kancelarije za KiM predvođeni Markom Đurićem i novinari, i većina njih je izašla već na stanici u Topčideru, pa i sam Đurić koji je valjda žurio na partijski sastanak. Ispostaviće se da je to zasad bilo i njegovo poslednje pojavljivanje u javnosti jer se kasnije tog dana na pozornicu popeo Vučić, a kad je on u ponedeljak otputovao za Davos, kormilo je preuzeo Milovan Drecun, narodni poslanik i stari poznavalac "bezbednosnih prilika na Kosovu".\nU početku, vesti iz voza bile su pozitivne, sudeći po onome što su objavljivali mediji koji su imali svoje reportere na licu mesta i zainteresovana javnost je mogla da sazna da je Miša Vacić takođe nazočan i da deli novinarima vizitkarte na kojima piše da jeste savetnik u Kancelariji za KiM. Raška je svečano dočekala ovaj voz, kulturno-umetničko društvo je odigralo splet narodnih igara u vozu. Međutim, voz koji je satima jezdio iz Beograda preko Mladenovca, Lapova, Kragujevca i Kraljeva i pred mrak stigao u Rašku, ostao je tamo duže nego što je bilo planirano.\nDANI KRIZE: Albanska jedinica ROSU\nKao u Šijanovom filmu, kao da se neko isprečio na prugu i rekao "Dalje nećeš moći!" i voz je ostao da sačeka instrukcije iz Beograda. One su brzo došle, u direktnom TV prenosu, kada je predsednik Vlade Aleksandar Vučić rekao da je zaustavio voz jer postoje ozbiljne pretnje po ljude koji su u njemu zbog vesti o miniranju pruge i dolasku kosovskih specijalnih policijskih snaga u mesto Donje Jarinje.\nOd tog trenutka, promotivno putovanje postaje putovanje sa velikim bezbednosnim rizikom, veseli i simbolički povratak Srbije na Kosovo pretvara se u konflikt sa neizvesnim ishodom. Razdragano lice Miše Vacića iz voza zamenjuje zabrinuti lik srpskog premijera koji moli Albance da ne izazivaju sukobe, da povuku specijalne jedinice, ali upozorava da se niko neće igrati sa kredibilitetom Srbije. Javnost je uznemirena i nije jasno šta se zapravo dešava, ali se naslućuje da se dešava zbog voza koji je išaran na način koji vređa Albance.\nKOSOVSKI UGAO: Na prvu vest o tome da će Srbija "jednostrano" pokrenuti železničku liniju Beograd–Mitrovica vozom koji spaja političku poruku sa kičeiziranom interpretacijom srpskog srednjovekovnog kulturnog nasleđa, reagovala je Edita Tahiri, ministarka za dijalog u Vladi Kosova, tražeći od međunarodne zajednice da to spreči.\nBriselski dijalog, koji je doveo do potpisivanja Briselskog sporazuma 2013. godine i drugih sporazuma proisteklih iz tog dokumenta, vodi se pod pokroviteljstvom međunarodne zajednice sa ciljem da Beograd i Priština zajedno rešavaju otvorena pitanja. Naravno, ni jedna ni druga strana nisu potrčale jedna drugoj u zagrljaj, ali su napravljeni neki mali pomaci za život. Priština je preko svake mere otezala sprovođenje sporazuma o formiranju Zajednice srpskih opština, što je i bio razlog za zaoštrenu retoriku Marka Đurića poslednjih meseci. Naime, najavljivao je da ako Priština ne želi da ispuni dogovor, to će Srbija sama da uradi.\nTači ne može da sprovede taj deo dogovora jer za to nema podršku na Kosovu – ni u narodu ni u institucijama. Njegova neodlučnost ohrabrila je Beograd da s vremena na vreme uradi stvari koje "podignu tenziju": to je bilo hapšenje jednog od načelnika kosovske policije, Nehata Tačija, kao i zahtev za izručenje Ramuša Haradinaja. Takav je potez i slanje "voza bez voznog reda", neka vrsta simboličkog metka koji gađa srce albanske ideje o nezavisnoj državi Kosovo.\nNa vest da je voz iz Beograda krenuo, Tači je pokrenuo najveću borbenu silu koju ima, specijalne jedinice ROSU koju je po zlu zapamtila srpska strana na severu Kosova u nemirima u leto 2011. godine. Prištini je ova formacija zamena za vojsku i njeno pozicioniranje na severu znači zaokruživanje suvereniteta, tako da im se voz idealno namestio kao povod da to i urade.\nDocnije je javljeno da je ROSU aktivirana jer se u srpskim medijima pojavila informacija o tome da je deo pruge miniran, a na internetu je moguće pronaći neki video na kome se vidi da neke ruke u rukavicama, negde na nekoj pruzi, u mraku, stavljaju nekakav paket pored šina, a iz paketa viri neka žica, valjda fitilj. Snimak je napravljen mobilnim telefonom i objavio ga je internet portal prištinskog dnevnika "Ekspres". Javnost bi trebalo da poveruje da su specijalne jedinice aktivirane zbog toga, što deluje poprilično neuverljivo, jer kasnije nije javljeno da je dinamit pronađen kao i da postoji neka istraga tim povodom.\nU tom smislu je na mestu argumentacija Milovana Drecuna, u ulozi portparola srpske Vlade, da je sve inscenirala ROSU ne bi li se ukazala na severu i pokazala da može to da uradi kad god želi. U isto vreme, Drecun ne objašnjava kako to da Srbija nije mogla da to pretpostavi ili je sve i učinjeno da bi Tači reagovao iz najjačeg oružja koje ima. Zato izgleda da su političke posledice ovog konflikta pozitivne po glavne aktere: Tači je stavio Srbiji do znanja da neće tolerisati "provokacije" na teritoriji Kosova čime je "orosio" svoj narušeni politički autoritet, a njegov politički pobratim u Beogradu je zadržao poziciju apsolutnog lidera i državnika koji gleda na stvari strateški.\nS druge strane, nisi neka sila ako reaguješ na jedan voz koji je na granici mogla da zaustavi i obična policija, i tu se vidi koliko je sve na Kosovu, mnogo više nego bilo gde u regionu, krhko i slabo i kako mala iskra može da zapali sve. Toga su svi na Kosovu svesni i to je ono što na čudan način povezuje i Srbe i Albance. Gledano sa strane, Tači izgleda kao čovek sa kojim može da se pregovara i razgovara i koga bi Srbija trebalo da podrži.\nOno što raste na političkom horizontu Kosova su daleko radikalnije "snage", oličene najviše u pokretu Vetevendosje (Samoopredeljenje), ali i u pojačanom uticaju islamističkih grupacija koje albansko društvo guraju ka većoj samoizolaciji i služe da regrutuju vojnike za radikalne islamske pokrete. Ta strana kosovskog društva je protiv Tačija, kao i liberalni deo opozicije koja ga optužuje za korupciju i autoritarni način vladavine.\nSRPSKA STRANA NA KOSOVU: Kao i decenijama unazad, u najgoroj su poziciji Srbi na Kosovu. Srpska zajednica je podeljena na onu na severu i onu "južno od Ibra" i taj raskol je suštinski. Na sreću, hapšenje Haradinaja i afera "voz" nisu izazvali međunacionalne sukobe jer devet godina od proglašenja nezavisnosti kosovsko društvo, njegov albanski deo, vidi Beograd kao problem, a ne Srbe na Kosovu.\nBeograd želi da ima potpunu kontrolu nad srpskom zajednicom na Kosovu, pravdajući to načinom da se ti ljudi zaštite i da se njihov život unapredi, pa je tako u subotu, dok se voz vraćao, Srbima koji primaju plate iz budžeta Srbije "naloženo" da imaju sutra, u nedelju, da se pojave na protestu kojim su se zahtevale sloboda kretanja i zabrana ulaska jedinica ROSU na sever Kosova.\nLjudi su učestvovali jer ne žele da ostanu bez plate, ali je pitanje koliko još energije postoji za nove proteste. Tom iskušenju ćemo brzo da svedočimo kada za koji dan bude pokrenuto rušenje zida u Mitrovici i otvaranje mosta na Ibru koji je godinama bio simbol srpskog otpora kosovskog nezavisnosti. Postoji strah da bi ti događaji mogli da imaju "krvavi ishod", ali još nije kasno da se sukobi preduprede. Prilično ležerno i rezervisano ponašanje Brisela i predstavnika NATO-a trebalo bi da znači da je sve ovo zbog unutrašnjih političkih obračuna i pozicioniranja.\nAko je to tačno, svi mogu da odahnu, jer je voz sa putnicima ipak stigao u neku stanicu.


REŠENA MISTERIJA S USKRŠNJIH OSTRVA! Starosedeoci pili vodu direktno iz mora, a niko godinama nije znao da je to “samo” bila NJIHOVA STRATEGIJA PREŽIVLJANJA! – Urbancube\nKada su Evropljani prvi put stigli na Uskršnje ostrvo (Rapa Nui), iznenadili su se videvši starosedeoce kako piju vodu direktno iz mora.\nUz čuvene divovske ostrvske skulpture, bila je to misterija koji je dugo vremena zaokupljala umove istraživača i naučnika, koja je tek sada u potpunosti rešena.\n„Ta voda je pomalo slana, ali nije neukusno slana… Jednostavno, to je voda koja nije baš najboljeg ukusa“, objašnjava Dinapoli.\nNaučnici navode da bi proučavanje strategije snabdevanja slatkom vodom na Rapa Nuiju moglo da pomogne mnogim područjima koja su danas suočena sa sušama i nestašicama vode, prenosi Jutarnji list i dodaje da je godišnje čak 55 miliona ljudi pogođeno sušom, a da četiri odsto svetske populacije hronično pati od nedostatka pitke vode. Tako utopistički zvuči namera UN, koje su postavile Cilj održivog razvoja u kome se kaže da svi ljudi moraju imati pristup vodi i kanalizaciji do 2030. godine?!\nSuše prete i Evropi\nRast stanovništva, urbanizacija i turizam doprinose problemima s vodosnabdevanjem, dok suše sve češće pogađaju brojna područja u Evropi, naročito na Mediteranu. Štaviše, očekuje se da će stanje biti sve gore zbog klimatskih promena.\nPrema procenama, do 2030. godine polovina rečnih slivova u Evropi biće pogođena nestašicama. Kako bi se zaštitili izvori vode za budućnost, Evropski parlament odobrio je 13. maja 2019. nova pravila za ponovnu upotrebu vode u poljoprivredi.\nNovim pravilima želi se podstaknuti korišćenje reciklirane vode za navodnjavanje u poljoprivredi, jer taj sektor troši gotovo polovinu godišnje potrošnje vode u EU.


Primirje u Siriji stupilo na snagu, svi tvrde da će se pridržavati\nPrimirje svih strana u Siriji koje su dogovorile krajem prošle sedmice SAD i Rusija stupilo je na snagu u 7 sati popodne po lokalnom vremenu, odnosno 6 sati po centralnoevropskom vremenu.\nSve strane u skubu tvrde da će ga se pridržavati. Glavna sirijska opoziciona oružana grupa podržala je u saopštenju u ponedjeljak primirje obećavši da će ga se pridržavati.\nSirijska armija je saopštila da će sedmodnevno primirje biti primijenjeno na cijeloj teritoriji zemlje, ali su u saopštenju na državnoj TV naveli da zadržavaju pravo da odgovore "na svaku formu kršenja prekida vatre od bilo koje naoružane grupe".\nKurdske milicije okupljenje u jedinicama YPG, u Siriji, takođe su poručili da će obustaviti operacije na terenu u skladu sa američko-ruskim sporazumom o prekidu vatre.\nU njihovom saopštenju takođe je navedeno da se nadaju da će ovaj prekid vstre omogućiti fokusiranje napora na borbu protiv "Islamske države".\nSAD u sukobu u Siriji podržavaju umjerene pobunjeničke grupe uključujući i kurdske snage, dok Rusija zastupa stranu sirijskog predsjednika Bašara al Asada.\nTurski predsjednik Recep Tayyip Erdogan najavio je ranije u ponedjeljek da će humanitarna pomoć iz njegove zemlje krenuti za Alepo, najtragičniji i najrazoreniji grad u ovom ratu, odmah čim primirje stupi na snagu.\nAP je objavio da je zamjenik ministra vanjskih poslova Rusije, Mihail Bogadnov izjavio danas da bi mirovni pregovori za okončanje petogodišnjih sukoba u Siriji mogli biti nastavljeni narednog mjeseca.


U OKVIRU STAMBENIH KREDITA PLASIRANO VIŠE OD 560 MILIONA KM – Top Portal\nnedelja 05 aprila 2020 / 8:43\nU Republici Srpskoj do sada je u okviru stambenih kredita plasirano više od 560 miliona KM za 12.100 korisnika, a trenutno se otplaćuje 6.510 stambenih kredita u iznosu od 284 miliona KM, rekao je vršilac dužnosti direktora Investiciono-razvojne banke /IRB/ Republike Srpske Dražen Vrhovac.\n„Iza IRB-a je, prema svim preliminarnim pokazateljima, još jedna izuzetno uspješna poslovna godina. Kreditnim linijama je plasirano 155 miliona KM, od čega je oko dvije trećine odobreno pravnim licima. Plan kreditnih plasmana za prošlu godinu premašen je za oko 70 odsto. Dodatno je, u okviru ulaganja u hartije od vrijednosti plasirano oko 66 miliona KM“, rekao je Vrhovac za „Nezavisne novine“.


Podmeću nam se falsifikati znamenja | Pančevac\nPodmeću nam se falsifikati znamenja\n23.03.2015 11:35·0 komentaraPregleda: 129\nLider Lige socijaldemokrata Vojvodine Nenad Čanak učestvovao je u sredu, 18. marta, u radu našeg Gradskog odbora te partije. On je tom prilikom naglasio da je njegov dolazak deo svakodnevne obaveze i redovnih aktivnosti, a da opštinske odbore ne obilazi samo kada su izbori pred nama. O razlozima zbog kojih je Liga glasala protiv predloga o usvajanju tradicionalnih simbola u Skupštini Vojvodine on je rekao:\n– Za ove takozvane istorijske simbole, za koje se zalažu nacionalističke i ekstremističke stranke, niko ne može da kaže ko ih je doneo, kada ih je doneo, zašto ih je doneo i s kojim legitimitetom. I zašto se sada podmeće grb Kneževine Srbije kao istorijski grb kada on to nikada nije bio? I zašto se za zastavu Vojvodine predlaže zastava Republike Srbije, a ne zastava Stevana Šuplјikca, prvog vojvode Vojvodine, ili Zemunske garde iz 1848. godine, ako ćemo već da uzimamo istorijske simbole.\nTagovi: LSV, Nenad Čanak


U Moskvi onlajn program za srpske startap kompanije\nNovembar 09, 2020 13:26\nU moskovskom Inovacionom centru Skolkovo danas je započeo četvorodnevni onlajn program za srpske startap kompanije.\n"Digitalizacija je jedan od prioriteta Vlade Srbije, još od prethodnog mandata 2017. godine. Kao rezultat toga, Srbija danas ima četiri naučno-tehnoloških parkova, 15 startap centara, Inovacioni fond i Fond za nauku, koji pružaju podršku i finansijske podsticaje za različite inovacione projekte", navela je premijerka Ana Brnabić u pismu predsedniku Fondacije Skolkovo Arkadiju Dvorkoviču.\nPrvi put kompanije iz Srbije učestvuju u posebno kreiranom „Skolkovo Softlanding Program“, koji je namenjen startap kompanijama koje žele da svoje poslovanje prošire na tržište Ruske Federacije, saopšteno je iz Vlade Srbije.\nInovacioni centar Skolkovo započeo je ovaj program prošle godine i do sada je realizovan šest puta, uz učešće više od 100 kompanija iz 35 zemalja. U programu koji se zbog pandemije COVID-19 sada organizuje onlajn, učestvuje 13 startap kompanija iz naše zemlje.\nTim povodom predsednica Vlade Republike Srbije Ana Brnabić uputila je pismo predsedniku Fondacije Skolkovo Arkadiju Dvorkoviču i zahvalila je na organizaciji „Softlanding“ programa za srpske stratapove.\n„Digitalizacija je jedan od prioriteta Vlade Srbije, još od prethodnog mandata 2017. godine. Kao rezultat toga, Srbija danas ima četiri naučno-tehnoloških parkova, 15 startap centara, Inovacioni fond i Fond za nauku, koji pružaju podršku i finansijske podsticaje za različite inovacione projekte“, navela je premijerka u pismu.\nBrnabić je podsetila da je prošle godine posetila ovaj centar i da je sigurna da će program biti od velike koristi srpskim startap kompanijama i da će omogućiti još bližu saradnju inovatora i preduzetnika iz Srbije i Ruske Federacije.\nSrbija je 2015. godine postala zemlja partner Otvorenom inovacionom forumu ovog centra. Tadašnji premijer Aleksandar Vučić je, zajedno sa tadašnjim premijerom Ruske Federacije Dmitrijem Medvedevim, učestvovao na plenarnoj sesiji Foruma.\nTokom posete predsednika Ruske Federacije Vladimira Putina Srbiji, u januaru prošle godine, potpisan je Memorandum o razumevanju između Vlade Republike Srbije i Fondacije Skolkovo o saradnji u oblasti inovacija i tehnološkog razvoja.\nU februaru ove godine, delegacija Kabineta predsednika Vlade Srbije posetila je Skolkovo i tom prilikom dogovorena je organizacija „Softlanding“ programa za stratap kompanije iz naše zemlje.\nPredsednica Vlade Srbije navela je u pismu da će među najvažnijim prioritetima vlade u narednom periodu biti ulaganje u oblast veštačke inteligencije i digitalizacija zdravstvenog sektora.\n„Upravo zato nadam se da ćemo imati nove stratap kompanije koje će se razvijati u tim oblastima“, navela je Brnabić.\nUz čestitku za 10 godina uspešnog rada Inovacionog centra Skolkovo, Brnabić je istakla da ovaj program predstavlja okvir za dalje jačanje tradicionalnog prijateljstva i saradnje između vlada i građana Republike Srbije i Ruske Federacije.\n„Naše kulturne i istorijske veze koje delimo tokom vekova sada će biti pojačane novom oblašću saradnje - integracijom naših startap ekosistema i jačanjem poslovnih veza“, istakla je Brnabić u pismu Dvorkoviču.\nStartap kompanije iz Srbije koje učestvuju u programu, većinom iz IT sektora, imaće priliku da se upoznaju sa ruskim tržištem i sa Fondacijom Skolkovo i njenim programima podrške za startap kompanije, navedeno je u saopštenju.


Pedro: Nedostaje mi Barselona, ali ne žalim zbog Čelsija\nFudbaler Čelsija Pedro rekao je da mu nedostaje Barselona, ali da ne žali za odlukom da pređe u londonski klub.\nPedro je u avgustu prošle godine stigao na Stamford Bridž iz Barselone, ali je Čelsi odigrao sezonu koju bi da svi "plavci" što pre zaboravili.\n"Bila je ovo veoma čudna godina za sve. Naravno da mi nedostaje Barselona. Igrao sam mnogo godina tamo i osećao sam veliku ljubav u tom gradu. Doživeo sam najbolje trenutke u karijeri u Barseloni i zaista mi nedostaje. Ipak, ne žalim što sam prešao u Čelsi. Srećan sam i ovo je veliki klub. Bilo mi je veoma teško jer sam krenuo od nule u novoj ligi, ali saigrači su mi pomogli", rekao je 28-godišnji fudbaler za Mundo Deportivo.\nOn je prošao sve mlađe kategorije, upisao 321 nastup uz 99 golova, i osvojio pet titula u Primeri, tri Kupa i četiri Superkupa Španije, tri Lige šampiona, uz isto toliko UEFA Superkupova i FIFA Svetskih klupskih prenstva.\nPedro je za Čelsi debitovao golom protiv Vest Bromvič Albiona, kasnije je dao još šest na 27 nastupa u Premijer ligi, ali su "plavci" završili na 10. mestu u prvenstvu sa 50 bodova.


Česi preuzeli IMK “14.oktobar” – Kruševac PRESS\nAutor S. Milenković\t Poslednje ažuriranje 14.10.2017.\nNovi vlasnik kruševačkog „14.oktobra“, slovačka kompanija „MSM grup“, članica „Čehoslovak grup“ u čijem su vlasništvu i svetski poznate firme „Tatra“ i „Avia“, danas je zvanično preuzeo nekadašnjeg privrednog giganta koji je bio u stečaju od januara 2016.godine.\nKompanija “Czechoslovak Group” je preuzela IMK “14.oktobar”\nPhoto E-Stock Milos Rafailovic\n– Ovo je pokazatelj upornosti, napornog i zajedničkog rada svih nas i verujem u to da možemo da rešavamo zajedno probleme i gradimo bolju budućnost u Srbiji – poručila je Brnabić.\nPredsednik i manjinski vlasnik „MSM grup“ Marijan Goga zahvalio je državi Srbiji na mogućnosti da kompanija na čijem je čelu investira u „14. oktobar“.\n– Obećali smo predsedniku Republike Srbije Aleksandru Vučiću da ćemo obnoviti funkcionisanje preduzeća, obezbediti nove narudžbine, povećati broj radnih mesta i time proširiti dobro ime srpske industrije.Želim da u svim zemljama gde deluje „Čehoslovak grup“, industrija i ubuduće bude ona koja otvara radna mesta, generator poreskih prihoda i izvor nacionalnog bogatstva– istakao je Goga.\nSvečanosti na kojoj su novom vlasniku simbolično predati ključevi fabrike prisustvovali su potpredsednik Vlade Srbije i ministar unutrašnjih poslova Nebojša Stefanović, ministar privrede Goran Knežević, ministar odbrane Aleksandar Vulin, ministar za rad, zapošljavanje, boračka i socijalna pitanja Zoran Đorđević, predstavnici lokalne samouprave, ambasadori Česke i Slovačke, zaposleni u preduzeću “14. oktobar”, kao i brojni građani Kruševca i okolnih mesta.\nPredstavnici novog vlasnika kompanije, koji je u „14. oktobru“ zatekao 130 radnika, najavili su da se u narednom periodu očekuje otvaranje još oko 150 radnih mesta.\n14. oktobarČeškaMSM grupSlovačka


Ukrajina: Rusija može dug od 3 milijarde $ da nam plati gasom - Ekonomske Vesti\nTramp se vakcinisao još u januaru\nSlovačka 39. država koja je odobrila Sputnjik V\nKlince bez karte zabranjeno izbacivati iz autobusa\nUkrajina: Rusija može dug od 3 milijarde $ da nam plati gasom\n7. dec. 2019 8. dec. 2019 Andrija Matić 0 Comments\nIzvršni direktor Naftogasa Jurij Vitrenko izjavio je da je Ukrajina uputila Rusiji ponudu za rešenje spora oko tranzita ruskog gasa preko njene teritorije.\n„Kako bismo pokazali da smo konstruktivni, mi smo rekli da smo spremni da razmotrimo mogućnost da od Gasproma primimo gas na ime gašenja duga presudjenog prošlom Arbitražom u Stokholmu (3 milijarde $)”, napisao je Vitrenko na svom Fejsbuk profilu, a prenosi poslovni list Vzgljad.\nPregovori izmedju Naftogasa i Gasproma o tranzitu ruskog gasa kroz Ukrajinu do potrošača u Evropi i posle 31. decembra 2019. godine vode se u Beču.\nVitrenko je takodje napisao da je Naftogas spreman da odustane od ostalih tužbi protiv Gasproma, ukoliko ruska strana sa ukrajinskom potpiše dugoročni ugovor o tranzitu gasa koji pokriva troškove, a Gasprom Ukrajini nadoknadi neispunjavanje obaveza po tekućim ugovorima.\nRanije je šef ukrajinske kompanije Naftogas Andrej Koboljev izjavio da je toj kompaniji pošlo za rukom da od Gasproma naplati 2,1 milijarde dolara ili 45% sume koju joj je dosudila Arbitraža u Stokholmu.\n“Ta suma je proknjižena u finansijskim izveštajima kompanije i iz nje su plaćeni porezi i dividende tako da je gotovo cela već u budžetu Ukrajine”, rekao je Koboljev u intervjuu za Liga.Net.\nNaftogas očekuje da Gasprom plati ostatak duga po istoj presudi ili će ga Naftogas naplatiti prodajom aktiva Gasproma po svetu, rekao je Koboljev.\nŠef Gasproma Aleksej Miler požalio se da je ukrajinska strana zatražila mnogo više takse za tranzit preko ukrajinske teritorije od postojećih i da Ukrajina nije okončala započetu implementaciju odredbi Trećeg energetskog paketa u svoje zakonodavstvo.\nPrema tom dokumentu Ukrajina bi trebalo da poslove s gasom izdvoji iz Naftogasa i formira nezavisnog operatora što joj, po oceni ruske strane, neće poći za rukom do kraja 2019. godine kad ističe aktuelni ugovor izmedju dve zemlje o tranzitu gasa.\n← Merkel u Aušvicu: Nemački logor za uništenje, kojim su upravljali Nemci\nNestašica negovateljica: Prvih 50 stiglo u Nemačku iz Meksika →


Zarco: "65 bodova prednosti je neverovatno" | TRKE.rs\nZarco: „65 bodova prednosti je neverovatno“\nJohann Zarco uživao je u vrhunskom prvom delu sezone 2015 i doveo je sebe u odličnu poziciju za osvajanje svoje prve titule pošto je do sada osvojio tri trke. Na devet preostalih trka vozač Ajo tima vodeći je favorit u Moro2 klasi.\n„Ne mogu reći da sam iznenađen, ali sam srećan jer smo na letnju pauzu otišli sa 65 bodova prednosti, i to je neverovatno,“ rekao je Zarco. „Osim toga, u poslednjoj trci imao sam malo sreće i Tito Rabat je pao u poslednjem krugu. Sada je vreme da uživamo, ali ne sa razmišljanjem kako smo obavili sve poslove, jer nismo. Postoji dug put koji treba preći i svašta može da se desi.“\n„Veoma sam zadovoljan radom motocikla. Imam dobar osećaj i tim se mnogo popravio. Oni su mi dali dobar motocikl, uvek mi pomažu da se borim za pobedu, i to je veoma važno kada želite da se borite za titulu. Želeo bih da zadržim ovaj nivo i u drugoj polovini sezone. Spreman sam za nove pobede i dobre rezultate.“\nSnimak pada Casey Stonera na trci 8 časova Suzuke


Pravilnik o bezbednosti i zdravlju na radu — EnergoPlast\nOvim aktom, u skladu sa Zakonom o bezbednosti i zdravlju na radu i drugim propisima iz oblasti bezbednosti i zdravlja na radu, uređuju se prava, obaveze i odgovornosti u oblasti bezbednosti i zdravlja na radu u „ENERGOPLAST“ d.o.o. Beograd, Bulevar Mihajla Pupina br. 12 (u daljem tekstu: Poslodavac).\nBezbednost i zdravlje na radu podrazumeva obezbeđivanje takvih uslova na radu kojima se, u najvećoj mogućoj meri smanjuje broj povreda na radu, profesionalnih oboljenja i oboljenja u vezi sa radom, odnosno osigurava bezbednost i zdravlje na radu zaposlenih na radnim mestima i u radnoj okolini.\nBezbednost i zdravlje na radu Poslodavac obezbeđuje sprovođenjem preventivnih mera zasnovanih na primeni propisa u oblasti bezbednosti i zdravlja na radu, radnog prava, tehničkih propisa i standarda, propisa u oblasti zdravstvene zaštite, higijene rada, zdravstvenog osiguranja, penzijskog i invalidskog osiguranja i organizacije rada.\nSprovođenje mera bezbednosti i zdravlja na radu ne može da prouzrokuje finansijske obaveze zaposlenom i ne može da utiče na njegov materijalni i socijalni položaj stečen radom i u vezi sa radom.\nPravo na bezbednost i zdravlje na radu imaju svi zaposleni kod poslodavca, kao i svako lice koje se zatekne u poslovnim prostorijama i radnoj okolini radi obavljanja određenih poslova, ako je sa njihovim prisustvom upoznat Poslodavac.\nProces rada se organizuje i sprovodi tako da se zaposlenima obezbeđuje rad na radnom mestu i u radnoj okolini u kojima su sprovedene mere bezbednosti i zdravlja na radu.\nKada zbog uvođenja nove tehnologije nisu propisane mere za bezbedan i zdrav rad, do donošenja odgovarajućih propisa, primenjuju se opšte priznate preventivne mere.\nOpšte priznatom merom, u smislu stava 2. ovog člana, smatra se mera kojom se može otkloniti opasnost pri radu ili smanjiti štetnost po zdravlje zaposlenog, u meri u kojoj je to razumno izvodljivo.\nOvim Pravilnikom, u skladu sa Zakonom o bezbednosti i zdravlju na radu, uređuje se:\nPrava, obaveze i odgovornosti;\nPregledi i provere opreme za rad i ispitivanje uslova radne okoline;\nUtvrđivanje radnih mesta sa povećanim rizikom;\nPreduzimanje mera u slučaju povrede na radu zaposlenih;\nPrva pomoć u slučaju povrede ili oboljenja na radu.\nOdredbe ovog Pravilnika primenjuju se na sve zaposlene kod Poslodavca, bez obzira na vreme trajanja rada, kao i na sva druga lica koja se po bilo kom osnovu nalaze na radu kod Poslodavca.\nII ORGANIZOVANJE POSLOVA BEZBEDNOSTI I ZDRAVLJA NA RADU\nPoslodavac organizuje poslove bezbednosti i zdravlja na radu saglasno tehničko - tehnološkim potrebama i obimu procesa rada, broju zaposlenih koji učestvuju u samom procesu rada, broju radnih smena, vrsti delatnosti i nivou procenjenog rizika na radnom mestu i u radnoj okolini.\nPoslove bezbednosti i zdravlja na radu Poslodavac može da obavlja sam u delatnostima trgovine na malo, usluga smeštaja i ishrane, informisanja i komunikacija, finansijskih usluga i usluga osiguranja, poslovanja nekretninama, stručnim, naučnim, inovacionim, administrativnim i pomoćnim uslužnim delatnostima, uslugama obaveznog socijalnog osiguranja, umetnosti, zabave i rekreacije, kao i ostalim uslužnim delatnostima, ako ima do 20 zaposlenih i, u tom slučaju, nije dužan da ima položen stručni ispit u skladu sa Zakonom o bezbednosti i zdravlju na radu.\nZa obavljanje poslova bezbednosti i zdravlja na radu Poslodavac može da odredi jedno ili više lica iz reda svojih zaposlenih ili da angažuje pravno lice, odnosno preduzetnika koji ima licencu za obavljanje istih poslova (u daljem tekstu: Lice za bezbednost i zdravlje na radu).\nUkoliko se za obavljanje poslova bezbednosti i zdravlja na radu angažuje pravno lice iz stava 2. ovog člana, za obavljanje tih poslova zaključuje se ugovor kojim se bliže uređuju prava, obaveze i odgovornosti ugovornih strana, u skladu sa zakonom.\nStručne poslove bezbednosti i zdravlja na radu kod Poslodavca obavlja lice za bezbednost i zdravlje na radu, odnosno stručno lice.\nIII PRAVA, OBAVEZE I ODGOVORNOSTI\nOvim Pravilnikom utvrđuju se prava, obaveze i odgovornosti u oblasti bezbednosti i zdravlja na radu koja se odnose na:\nPosebna prava, obaveze i mere u vezi sa bezbednošću i zdravljem na radu mladih, žena, invalida i profesionalno obolelih zaposlenih;\nObaveze i odgovornosti direktora, odnosno drugih odgovornih lica za sprovođenje propisanih mera bezbednosti i zdravlja na radu;\nPrava i obaveze zaposlenih u sprovođenju mera bezbednosti i zdravlja na radu.\n1. Posebna prava, obaveze i mere za zaštitu mladih, žena i invalida rada\nPosebna prava, obaveze i mere bezbednosti i zdravlja na radu mladih, zaposlenih žena za vreme trudnoće i njihovog rada na radnim mestima sa povećanim rizikom, invalida i profesionalno obolelih zaposlenih uređuju se zakonima, drugim propisima i ovim pravilnikom.\nPoslodavac ne može zasnivati radni odnos sa licima mlađim od 18. godina života. Poslodavac može angažovati lice mlađe od 18. godina života za obavljanje privremenih i povremenih poslova, u skladu sa zakonom.\nLice iz stava 2. ovog člana mora da bude član omladinske zadruge.\nPoslodavac ne može angažovati lice iz stava 2. ovog člana za rad noću, za prekovremeni rad i za poslove na radnim mestima koja su Aktom o proceni rizika utvrđena kao radna mesta sa povećanim rizikom.\nZaposleni između navršene 18. i 21. godine života može da radi noću samo na osnovu nalaza nadležne službe medicine rada kojim se utvrđuje da takav rad nije štetan za njegovo zdravlje.\nTroškove lekarskog pregleda iz stava 1. ovog člana snosi Poslodavac.\nZaposlena žena za vreme trudnoće ne može da radi prekovremeno, noću i na poslovima i na radnim mestima, koja su po nalazu službe medicine rada, ili drugih nadležnih zdravstvenih organa, štetni za njeno zdravlje i zdravlje deteta.\nPoslodavac je dužan da zaposlenu ženu za vreme trudnoće, osobu sa invaliditetom, zaposlenog sa utvrđenim profesionalnim oboljenjem i lice mlađe od 18 godina života u pisanoj formi obavesti o rezultatima procene rizika na radnom mestu i o preduzetim merama kojima se rizici otklanjaju u cilju povećanja bezbednosti i zdravlja na radu takvih lica.\nPoslodavac je dužan da zaposlenom invalidu rada i profesionalno obolelom zaposlenom obezbedi obavljanje poslova prema preostaloj radnoj sposobnosti, odnosno obezbedi obavljanje drugog odgovarajućeg posla u skladu sa njegovom zdravstvenom sposobnošću.\n2. Obaveze i odgovornosti Direktora\nDirektor je u obavezi da obezbedi uslove za organizovanje i sprovođenje bezbednosti i zdravlja na radu, odnosno da zaposlenima obezbedi rad na radnim mestima i u radnoj okolini u kojima su sprovedene mere bezbednosti i zdravlja na radu.\nSprovođenje i unapređivanje bezbednosti i zdravlja na radu Direktor organizuje preko šefa proizvodnje, inženjera kontrole kvaliteta, magacionera – pomoćnika operatera i referenta zaštite od požara i lica za bezbednost i zdravlje na radu,, kao i preko Službe za medicinu rada i drugih pravnih lica sa licencom, koje angažuje za određene poslove iz oblasti bezbednosti i zdravlja na radu.\nAngažovanjem drugih pravnih lica za obavljanje poslova bezbednosti i zdravlja na radu direktor se ne oslobaĎa obaveze i odgovornosti za primenu mera bezbednosti i zdravlja na radu.\nDirektor je obavezan i odgovoran da organizuje sprovođenje i unapređivanje bezbednosti i zdravlja na radu, a naročito:\nda donese Akt o proceni rizika u pisanoj formi za sva radna mesta u radnoj okolini i da utvrdi načine i mere za njihovo otklanjanje;\nda organizuje poslove bezbednosti i zdravlja na radu, odnosno da aktom u pisanoj formi odredi lice za bezbednost i zdravlje na radu, i omogući mu nezavisno i samostalno obavljanje poslova i pristup svim poslovnim prostorijama i potrebnim podacima u oblasti bezbednosti i zdravlja na radu;\nda, po potrebi, angažuje službu medicine rada i obezbedi joj uslove za samostalno obavljanje poslova zaštite zdravlja zaposlenih;\nda obezbedi finansijska sredstva za sprovođenje preventivnih mera radi zaštite života i zdravlja zaposlenih;\nda na predog lica za bezbednost i zdravlje na radu, u saglasnosti sa Zakonom angažuje pravno lice sa licencom radi sprovođenja preventivnih i periodičnih pregleda i provere opreme za rad, kao i preventivnih i periodičnih ispitivanja uslova radne okoline;\nda, u saradnji sa licem za bezbednost i zdravlje na radu, organizuje osposobljavanje zaposlenih za bezbedan i zdrav rad;\nda na predlog Lica za bezbednost i zdavlje na radu i iskazanih potreba odobri nabavku i izdavanje na upotrebu sredstva i opremu za ličnu zaštitu na radu, u skladu sa Aktom o proceni rizika i obezbedi kontrolu njihove upotrebe u skladu sa namenom;\nda obezbedi održavanje sredstava za rad i sredstava i opreme za ličnu zaštitu na radu u ispravnom stanju, kao i da obezbedi organizovanje periodične provere sredstava i opreme za rad;\nda obezbedi zaposlenima uputstva za bezbedan rad po propisima o bezbednosti i zdravlju na radu za korišćenje opreme za rad i sredstava i opreme za ličnu zaštitu na radu;\nda Aktom o proceni rizika, na osnovu ocene službe medicine rada, odredi posebne zdravstvene uslove koje moraju da ispunjavaju zaposleni na radnom mestu sa povećanim rizikom, ukoliko je procenom rizika utvrđeno radno mesto sa povećanim rizikom;\nda obezbedi, na osnovu Akta o proceni rizika i ocene službe medicine rada, propisane lekarske preglede zaposlenih u situacijama kada je to potrebno;\nda zaposlenima omogući da biraju svog predstavnika za bezbednost i zdravlje na radu i imenuje svog predstavnika;\nda predstavniku zaposlenih omogući učešće u razmatranju svih pitanja iz oblasti bezbednosti i zdravlja na radu, da ga upozna sa nalazima i preduzetim merama inspekcije rada, sa izveštajima o povredama na radu, profesionalnim oboljeljima i oboljenjima u vezi sa radom i o preduzetim merama za bezbednost i zdravlje na radu;\nda obezbedi da nabavljena oprema za rad, sredstva i oprema za ličnu zaštitu na radu ili opasne materije budu usaglašeni sa propisanim tehničkim zahtevima, da je njihova usaglašenost ocenjena prema propisanom postupku i da imaju propisanu dokumentaciju na srpskom jeziku za njihovu upotrebu, održavanje, odnosno pakovanje, transport, korišćenje i skladištenje;\nda zaposlenima da na korišćenje opasne hemijske i druge hemijske materije samo ako im je uz hemijsku materiju učinio dostupnim i bezbednosni (MSDS) list, u skladu sa propisima kojima se uređuju hemikalije, na srpkom jeziku ili jeziku koji zaposleni razume;\nda na zahtev inspektora rada ili predstavnika zaposlenih, dostavi izveštaj o stanju bezbednosti i zdravlja na radu zaposlenih, kao i o sprovedenim merama u ovoj oblasti;\nda inspektoru rada omogući vršenje nadzora, odnosno ulazak u objekte i prostorije u svako doba kada ima zaposlenih na radu, da odredi najmanje jednog zaposlenog koji će inspektoru rada pružati potrebne informacije i obaveštenja i da inspektoru rada omogući uvid u akte i dokumentaciju, primenjene mere bezbednosti i zdravlja na radu na sredstvima za rad, opremi za ličnu zaštitu ili podatke i evidencije o korišćenju i skladištenju opasnih materija;\nda u određenom roku otkloni utvrđene nedostatke i nepravilnosti, čije otklanjanje je rešenjem naredio inspektor rada i da u pisanoj formi izvesti inspektora rada uz konsultacije sa licem za bezbednost i zdrvalje na radu;\nda, najmanje osam dana pre početka rada, obavesti nadležnu inspekciju rada o radu odvojene jedinice, kao i o svakoj promeni tehnološkog postupka, ukoliko se tim promenama menjaju uslovi rada,\nda obezbedi mere zaštite od požara, spasavanje i evakuaciju u skladu sa posebim zakonom;\nda obezbedi pružanje prve pomoći, kao i da osposobi ogovarajući broj zaposlenih za pružanje prve pomoći, spasavanje i evakuaciju u slučaju opasnosti;\nda zaposlene osigura od povreda na radu, profesionalnih oboljenja i oboljenja u vezi sa radom, radi obezbeđivanja naknade štete;\nda odmah po saznanju, a najkasnije u roku od 24 sata od nastanka, u pismenoj formi prijavi nadležnoj inspekciji rada inadležnom organu unutrašnjih poslova svaku smrtnu, kolektivnu ili tešku povredu na radu zbog koje zaposleni nije sposoban za rad više od tri uzastopna radna dana, kao i opasnu pojavu koja bi mogla da ugrozi bezbednost i zdravlje zaposlenih;\nda izveštaj o povredi na radu i profesionalnom oboljenju koji se dogode na radnom mestu, dostavi zaposlenom koji je pretrpeo povredu, odnosno kod koga je utvrđeno profesionalno oboljenje i organizacijama nadležnim za zdravstveno i penzijsko i invalidsko osiguranje;\nda zaustavi svaku vrstu rada koji predstavlja neposrednu opasnost za život ili zdravlje zaposlenih;\nda razmatra stanje bezbednosti i zdravlja na radu, izveštaje i predloge Lica za bezbednost i zdravlje na radu, zapisnike, rešenja i druga akta inspekcije rada;\nda razmatra i usvaja predloge Lica za bezbednost i zdravlje na radu, kada je reč o procedurama koje se odnose na upotrebu alkohola i drugih supstanci koje dovode do smanjenja radnih sposobnosti zaposlenog na radnom mestu, za vreme radnog vremena;\nda donosi akta, naloge, naredbe, odluku i dr. u vezi sa bezbednošću i zdravljem na radu.\n3. Obaveze i odgovornosti Šefa proizvodnje\nŠef proizvodnje, u odsutnosti Direktora, odgovoran je za sprovođenje bezbednosti i zdravlja na radu kod Poslodavca, a naročito je dužan:\nda obezbedi zaposlenima rad na radnim mestima i radnoj okolini u kojima su sprovedene mere bezbednosti i zdravlja na radu;\nda razmatra stanje bezbednosti i zdravlja na radu, izveštaje lica za bezbednost i zdravlje na radu, zapisnike, rešenja i druga akta nadležne inspekcije rada, da izveštava direktora, preduzima i nalaže neophodne mere u cilju sprovođenja preventivnih mera bezbednosti i zdravlja na radu.\nda aktivno učestvuje u donošenju Akta o proceni rizika za sva radna mesta u radnoj okolini kojim se utvrđuju načini i mere za otklanjanje rizika, i da učestvuje u izmeni Akta o proceni rizika u slučaju pojave nove opasnosti i promene nivoa rizika;\nda na zahtev inspektora rada ili predstavnika zaposlenih dostavi izveštaj o stanju bezbednosti i zdravlja na radu, kao i o sprovedenim merama u ovoj oblasti;\nda sarađuje sa licem za bezbednost i zdravlje na radu i omogućava mu nezavisno i samostalno obavljanje poslova i pristup svim potrebnim podacima u oblasti bezbednosti i zdravlja na radu;\nda obezbedi, na osnovu Akta o proceni rizika i ocene službe medicine rada, propisane lekarske preglede zaposlenih;\nda obavlja i druge poslove u cilju upravljanja profesionalnim rizicima kod Poslodavca;\nda pri svakoj promeni tehnološkog procesa, sredstva za rad prilagodi tom procesu pre početka rada, da zaposlene i njihove predstavnike obaveštava o uvođenju novih tehnologija i sredstava za rad, kao i o opasnostima od povreda i oštećenja zdravlja koji nastaju njihovim uvođenjem, odnosno da u takvim slučajevima donese odgovarajuća uputstva i instrukcije za bezbedan rad;\nda obustavi svaku vrstu rada kada utvrdi neposrednu opasnost po život i zdravlje zaposlenih i zabrani korišćenje neispravnih sredstava za rad, sredstava i opreme za ličnu zaštitu na radu i da o obustavi rada obavesti direktora;\nda obezbedi da sva oprema za rad, sredstva i oprema za ličnu zaštitu na radu i opasne materije budu bezbedne za rad u skladu sa dokumentacijom proizvođača, propisima o bezbednosti i zdravlju na radu, tehničkim propisima i standardima;\nda zaposlenima učini dostupnim bezbednosni (MSDS) list za svaku opasnu hemijsku materiju i drugu hemijsku materiju koju koriste u radu, na srpskom jeziku ili jeziku koji zaposleni razume;\nda ne dozvoli upotrebu alkohola i pušenje za vreme rada, da udalji iz procesa rada zaposlenog koji je pod uticajem alkohola ili koji puši na nedozvoljenom mestu;\nda odredi odreĎeni broj zaposlenih za osposobljavanje u cilju pružanja prve pomoći, spasavanje i evakuaciju u slučaju opasnosti, kao i da organizuje pružanje prve pomoći povređenom ili naglo obolelom licu;\nda onemogući pristup mestima na kojima preti neposredna opasnost od povređivanja ili zdravstvenih oštećenja zaposlenima koji nisu osposobljeni za rad na tim mestima, koji nisu dobili posebna uputstva i nisu snabdeveni odgovarajućim sredstvima i opremom za ličnu zaštitu na radu;\nda obezbedi odgovarajući broj ormarića za prvu medicinsku pomoć sa odgovarajućim sanitetskim materijalom na kojima se ističe broj telefona na koji treba, u slučaju potrebe, pozvati hitnu medicinsku pomoć;\nda obavesti nadležnu inspekciju rada kad zaposleni odbije da radi zbog toga što mu preti neposredna opasnost po život i zdravlje, u skladu sa zakonom;\nda preduzima i druge propisane mere u skladu sa zakonom i tehničkim propisima.\n4. Obaveze i odgovornosti Inženjera kontrole kvaliteta\nInženjer kontrole kvaliteta dužan je i odgovoran da sprovodi preventivne mere bezbednosti i zdravlja na radu u skladu sa Zakonom, propisima donetim na osnovu Zakona, standardima i ovim Pravilnikom, a posebno:\nda obezbedi zaposlenom kojem je neposredni rukovodilac, rad na radnom mestu i radnoj okolini u kojima su sprovedene mere bezbednosti i zdravlja na radu;\nda razmatra stanje bezbednosti i zdravlja na radu, izveštaje lica za bezbednost i zdravlje na radu i preduzima neophodne mere u cilju sprovođenja preventivnih mera bezbednosti i zdravlja na radu;\nda aktivno učestvuje u izradi Akta o proceni rizika za sva radna mesta u sektoru kojim se utvrđuju načini i mere za otklanjanje rizika i učestvuje u izmeni Akta o proceni rizika u slučaju pojave nove opasnosti i promene nivoa rizika;\nda neposredno sarađuje sa licem za bezbednost i zdravlje na radu i omogućava mu nezavisno i samostalno obavljanje poslova i pristup svim potrebnim podacima u oblasti bezbednosti i zdravlja na radu;\nda na zahtev inspektora rada ili predstavnika zaposlenih dostavi izveštaj o stanju bezbednosti i zdravlja na radu u sektoru, kao i o sprovedenim merama u ovoj oblasti;\nda organizuje otklanjanje utvrđenih nedostataka i nepravilnosti u sektoru, čije otklanjanje je rešenjem naredio inspektor rada i preduzima mere za otklanjanje opasnosti;\nda izveštaj o povredi na radu, profesionalnom oboljenju i oboljenju u vezi sa radom koje se dogode na radnom mestu dostavi penzijsko invalidskom osiguranju i zaposlenom koji je pretrpeo povredu na radu, odnosno oboljenje\nda o svakoj povredi na radu zaposlenog kojem je neposredni rukovodilac odmah izvesti direktora i lice za bezbednost i zdravlje na radu, a u slučaju teške, smrtne ili kolektivne povrede na radu obezbedi mesto povređivanja radi vršenja uviđaja;\nda izveštaj o povredi na radu, profesionalnom oboljenju i oboljenju u vezi sa radom koje se dogode na radnom mestu dostavi penzijsko invalidskom osiguranju i zaposlenom koji je pretrpeo povredu na radu, odnosno oboljenje;\nda privremeno obustavi rad u sektoru kada utvrdi opasnost od povrede na radu ili oštećenja zdravlja zaposlenih i preduzme odgovarajuće mera za otklanjanje opasnosti i štetnosti.\n5. Obaveze i odgovornosti Magacionera – pomoćnika operatera i referenta zaštite od požara\nMagacioner – pomoćnik operatera i referent zaštite od požara odgovoran je za primenu mera bezbednosti i zdravlja na radu i u obavezi je da:\nstalno - svakodnevno vrši kontrolu rada zaposlenih u primenjivanju mera za bezbedan i zdrav rad;\nvodi računa o urednosti radnih mesta i ne dozvoli zakrčenost prolaza i puteva;\nizvesti direktora i lice za bezbednost i zdravlje na radu o svim nepravilnostima koje mogu da ugroze bezbednost i zdravlje zaposlenih ili izazovu materijalnu štetu;\nu slučaju potrebe pruži prvu pomoć naglo obolelom ili povređenom zaposlenom, da organizuje prevoz do najbliže zdravstvene ustanove i organizuje spasavanje i evakuaciju u slučaju opasnosti;\nsarađuje sa licem za bezbednost i zdravlje na radu u primeni mera za bezbedan i zdrav rad;\norganizuje otklanjanje nedostataka i nepravilnosti koje mogu prouzrokovati povredu na radu ili oštećenje zdravlja zaposlenog;\nonemogući pristup mestima na kojima postoji opasnost i postavi oznake upozorenja i obaveštavanja o opasnostima i štetnostima;\nu pismenoj formi obavesti zaposlenu ženu za vreme trudnoće, zaposlenog mlađeg od 18 godina života i zaposlenog sa smanjenom radnom sposobnošću o rezultatima procene rizika na radnom mestu i o merama kojima se rizici otklanjaju u cilju povećanja bezbednosti i zdravlja na radu;\nu slučaju svake povrede na radu, odmah izvesti direktora i lice za bezbednost i zdravlje na radu, a u slučaju smrtne, teške ili kolektivne povrede na radu obezbedi mesto povređivanja u cilju vršenja uviđaja;\nodmah po saznanju, a najkasnije u roku od 24 sata od nastanka, u pismenoj formi prijavi nadležnoj inspekciji rada i nadležnom organu unutrašnjih poslova svaku smrtnu, kolektivnu ili tešku povredu na radu, povredu na radu zbog koje zaposleni nije sposoban za rad više od tri uzastopna radna dana, kao i opasnu pojavu koja bi mogla da ugrozi bezbednost i zdravlje zaposlenih;\nnajkasnije u roku od tri uzastopna radna dana od saznanja prijavi nadležnoj inspekciji rada profesionalno oboljenje, odnosno oboljenje u vezi sa radom;\nomogući predstavniku zaposlenih, odnosno Odboru za bezbednost i zdravlje na radu uvid u sva akta koja se odnose na bezbednost i zdravlje na radu;\nnajmanje 8 dana pre početka rada, nadležnu inspekciju rada izvesti o radu odvojene jedinice i svakoj promeni tehnološkog postupka, ukoliko se tim promenama menjaju uslovi rada;\norganizuje da se kod Poslodavca vodi i čuva sva evidencija o bezbednosti i zdravlju na radu saglasno sa Zakonom;\nizveštaj o povredi na radu, profesionalnom oboljenju i oboljenju u vezi sa radom koje se dogode na radnom mestu dostavi penzijsko invalidskom osiguranju i zaposlenom koji je pretrpeo povredu na radu, odnosno oboljenje.\npri raspoređivanju zaposlenog na mesto rada upozna sa opasnostima, štetnostima i merama za bezbedan i zdrav rad;\nzaposlenog koji je pod uticajem alkohola ili drugih sredstava zavisnosti udalji sa rada, kao i zaposlenog koji puši na mestima gde to nije dozvoljeno;\nda obustavi rad kada utvrdi neposrednu opasnost po život i zdravlje zaposlenog i zabrani korišćenje neispravnih sredstava za rad, sredstva i opreme za ličnu zaštitu na radu i o tome obavesti direktora proizvodnje;\ndaje uputstva i instrukcije zaposlenom za bezbedan i zdrav rad kada uoči da se rad obavlja na nepravilan i nebezbedan način;\nzaposlenom izda na upotrebu sredstva i/ili opremu za ličnu zaštitu na radu u skladu sa ovim pravilnikom, odnosno Aktom o proceni rizika i zabrani rad zaposlenom koji radi bez propisanih sredstava i opreme za ličnu zaštitu na radu ako su ta sredstva potrebna i/ili neophodna;\nu slučaju povrede ili iznenadne bolesti zaposlenog organizuje pružanje prve pomoći, kao i da organizuje hitnu dojavu odgovarajućoj medicinskoj ustanovi;\nu slučaju požara i drugih elementarnih nepogoda organizuje evakuaciju i spasavanje lica i imovine i blagovremeno izvesti vatrogasnu jedinicu i druge organe;\nonemogući pristup mestima na kojima preti neposredna opasnost od povređivanja ili zdravstvenih oštećenja zaposlenima kojima je neposredni rukovodilac, a koji nisu osposobljeni za rad na tim mestima, koji nisu dobili posebna uputstva i nisu snabdeveni odgovarajućim sredstvima i opremom za ličnu zaštitu na radu;\nu roku koji odredi inspektor rada preduzme naložene mere i otkloni utvrđene nedostatke ili nepravilnosti;\nu roku od osam dana od isteka roka za otklanjanje utvrđenog nedostatka ili nepravilnosti, obavesti u pismenoj formi nadležnu inspekciju o izvršenju naložene obaveze;\nomogući inspektoru rada ulazak u objekte i prostorije u svako doba kada ima zaposlenih na radu, pruža inspektoru potrebne informacije i obaveštenja, daje podatke, akte i dokumentaciju neophodnu u postupku nadzora.\n6. Prava, obaveze i odgovornosti Lica za bezbednost i zdravlje na radu\nZa obavljanje poslova bezbednosti i zdravlja na radu poslodavac može da odredi jednog ili više od svojih zaposlenih ili da angažuje pravno lice koji ima licencu.\nLice za bezbednost i zdravlje na radu sarađuje sa rukovodiocima i zaposlenima u sprovođenju i unapređivanju bezbednosti i zdravlja na radu.\nLice za bezbednost i zdravlje na radu odgovorno je direktoru za obavljanje poslova bezbednosti i zdravlja na radu i ne može da trpi štetne posledice ako svoj posao obavlja u skladu sa Zakonom.\nLice za bezbednost i zdravlje na radu naročito je dužno da:\nsprovodi postupak procene rizika i vrši po potrebi izmene i dopune Akta o proceni rizika;\nvrši kontrolu primene mera za bezbednost i zdravlje kod poslodavca, daje savete u planiranju, izboru, korišćenju i održavanju sredstava za rad, opasnih materija i sredstava i opreme za ličnu zaštitu na radu rukovodiocima u cilju upravljanja postojećim rizicima;\nučestvuje u opremanju i uređivanju svakog radnog mesta u cilju obezbeđivanja zdravih i bezbednih uslova rada;\nna zahtev direktora sačini izveštaj o stanju bezbednosti i zdravlja na radu zaposlenih, kao i o sprovedenim merama u ovoj oblasti;\norganizuje preventivne i periodične preglede i ispitivanja uslova radne okoline;\norganizuje preventivne i periodične preglede i provere opreme za rad;\npredlaže direktoru preventivne mere koje treba preduzeti za poboljšanje uslova rada i predlaže izmenu Akta o proceni rizika u slučaju pojave nove opasnosti i promene nivoa rizika;\npriprema i sprovodi osposobljavanje zaposlenih za bezbedan i zdrav rad i vrši periodične provere osposobljenosti zaposlenih u rokovima utvrđenim zakonom;\nprati stanje u vezi sa povredama na radu i profesionalnim oboljenjima, učestvuje u utvrđivanju njihovih uzroka i priprema izveštaje sa predlozima mera za njihovo otklanjanje;\nsarađuje i koordinira rad sa službom medicine rada po svim pitanjima iz oblasti bezbednosti i zdravlja na radu;\nzabranjuje rad na radnom mestu ili upotrebu sredstava za rad, u slučaju kada utvrdi neposrednu opanost po život ili zdravlje zaposlenog;\nredovno prati sve rokove u oblasti bezbednosti i zdravlja na radu i u roku od osam dana, u saradnji sa Poslodavcem, priprema izveštaj za nadležnu inspekciju o otklanjanju nedostataka i nepravilnosti i drugim naloženim obavezama;\npredstavniku zaposlenih omogući uvid u sva akta koja se odnose na bezbednost i zdravlje na radu;\nvodi evidencije u oblasti bezbednosti i zdravlju na radu kod Poslodavca;\nsastavlja izveštaj o povredama na radu i profesionalnim oboljenjima koje se dogode na radnom mestu i u radnoj okolini i dostavlja ga nadležnim organima i zaposlenom koji je pretrpeo povredu na radu, odnosno oboljenje, po dobijanju obaveštenja da se povreda dogodila;\nobavesti nadležnu inspekciju rada kada zaposleni odbije da radi zbog toga što mu preti neposredna opasnost po život i zdravlje, u skladu sa zakonom;\npredlaže direktoru, radi usvajanja, predloge procedura koje se odnose na upotrebu alkohola i drugih supstancik koje dovode do smanjenja radnih sposobnosti zaposlenog za vreme radnog vremena, na radnom mestu i u radnoj okolini;\nvrši promociju bezbednosti i zdravlja na radu u cilju podizanja svesti svih zaposlenih o značaju bezbednosti i zdravlja na radu, sprovodi i obavlja druge stručne poslove bezbednosti i zdravlja na radu u skladu sa zakonom, tehničkim propisima, standardima i opštim aktima.\n7. Prava, obaveze i odgovornosti zaposlenih\npoštuje propise o bezbednosti i zaštiti zdravlja na radu, odnosno primenjuje propisane mere za bezbedan i zdrav rad, namenski koristi sredstva za rad, sredstva i opremu za ličnu zaštitu na radu i opasne materije i sa njima pažljivo rukuje da ne bi ugrozio svoju bezbednost i zdravlje, kao i bezbednost i zdravlje drugih lica, da se upozna sa MSDS listama svih opasnih materija koje se koriste u radu;\nse pre početka rada upozna sa merama bezbednosti i zdravlja na radu na poslovima ili radnom mestu na koje je određen, kao i da se osposobljava za njihovo sprovođenje;\npre početka rada pregleda svoje radno mesto i sredstva za rad koja koristi i u slučaju uočenih nedostataka izvesti neposrednog rukovodioca;\npre napuštanja radnog mesta, radno mesto i sredstva za rad ostavi u čistom i urednom stanju, tako da ne ugrožavaju druge zaposlene;\nsarađuje sa neposrednim rukovodiocem i licem za bezbednost i zdravlje na radu kako bi se sprovele propisane mere za bezbednost i zdravlje na radu na radnim mestu na kojem radi;\nodmah, u skladu sa svojim saznanjima, obavesti lice za bezbednost i zdravlje na radu o nepravilnostima, štetnostima ili drugoj pojavi koja bi na radnom mestu mogla da ugrozi njegovu bezbednost i zdravlje ili bezbednost i zdravlje drugih zaposlenih;\nne započinje, niti da nastavlja rad pod uticajem alkohola ili drugih sredstava zavisnosti;\nne puši na nedozvoljenim mestima;\nobavi lekarski pregled na koji se upućuje, ako je aktom o proceni rizika utvrđeno da radi na radnom mestu sa povećanim rizikom;\npoštuje zakonsku odredbu u smislu zabrane samovoljnog isključuja, menjaja ili uklanjaja bezbednosnih uređaja na sredstvima za rad;\nse osposobi za pružanje prve pomoći, evakuaciju i spasavanje, ako je za to određen od strane Poslodavca.\nZaposleni ima pravo na bezbedne uslove rada, a posebno:\nda rukovodiocima i Licu za bezbednost i zdravlje na radu daje predloge, primedbe i obaveštenja po pitanjima bezbednosti i zdravlja na radu;\nda se pre početka rada upozna sa merama bezbednosti i zdravlja na radu na radnom mestu i da se osposobljava za njihovo sprovođenje;\nda kontroliše svoje zdravlje prema rizicima radnog mesta, u skladu sa propisima o zdravstvenoj zaštiti;\nda preduzme odgovarajuće mere, u skladu sa svojim znanjem i tehničkim sredstvima koja mu stoje na raspolaganju i da napusti radno mesto, odnosno radnu okolinu, ako mu preti neposredna opasnost po život ili zdravlje;\nda obavi lekarski pregled o trošku Poslodavca, ako radi na radnom mestu sa povećanim rizikom i ako obavlja poslove za koje se propisima zahteva posebna zdravstvena sposobnost;\nna posebnu zaštitu rizičnih grupa (mladih, invalida i žena)\nda odbije da radi u slučajevima propisanim Zakonom i ovim Pravilnikom;\nna obaveštenja, pisana uputstva i informacije u vezi sa poslom koji obavlja, kao i u slučaju promene procesa, režima i tehnologije rada;\nna dostupnost svih akata i informacija u vezi sa bezbednošću i zdravljem na radu;\nna pomoć Lica za bezbednost i zdravlje na radu i službe medicine rada;\nna prvu pomoć u slučaju povrede na radu ili profesionalnog oboljenja, kao i kontrolu zdravlja prema rizicima na radnom mestu.\nZaposleni kod Poslodavca ima pravo da odbije da radi:\nako mu preti neposredna opasnost po život i zdravlje zbog toga što nisu sprovedene propisane mere za bezbednost i zdravlje na radu;\nduže od punog radnog vremena, odnosno noću, ako bi, prema oceni službe medicine rada, takav rad mogao da pogorša njegovo zdravstveno stanje;\nna sredstvu za rad na kojem nisu primenjene propisane mere za bezbedan rad, odnosno na sredstvu i opremi za rad nisu postavljene propisane zaštitne naprave i uređaji;\nako mu nije obezbeđen propisani lekarski pregled ili ako se na lekarskom pregledu utvrdi da ne ispunjava propisane zdravstvene uslove za rad na radnom mestu sa povećanim rizikom.\n8. Prava predstavnika zaposlenih i odbora za bezbednost i zdravlje na radu\nZaposleni imaju pravo da izaberu jednog ili više predstavnika zaposlenih za bezbednost i zdravlje na radu ili da, u saradnji sa Direktorom, formiraju Odbor za bezbednost i zdravlje na radu.\nUkoliko formiraju Odbor za za bezbednost i zdravlje na radu, u sastavu Odbora treba da budu najmanje dva predstavnika zaposlenih i jedan predstavnik poslodavca\nDirektor i predstavnici zaposlenih, odnosno Odbor, međusobno saraĎuju po svim pitanjima bezbednosti i zdravlja na radu, u skladu sa Zakonom, drugim propisima i ovim pravilnikom.\nPredstavnici zaposlenih, ako je njihov rad u skladu sa zakonom, ne mogu da trpe nikakve posledice u vezi sa pravima iz radnog odnosa, odnosno bezbednosti i zdravlja na radu.\nPredstavnik zaposlenih, odnosno Odbor za bezbednost i zdravlje na radu, ima pravo:\nda ostvari uvid u sva akta koja se odnose na bezbednost i zdravlje na radu;\nda učestvuje u razmatranju izveštaja o stanju bezbednosti i zdravlja na radu i daje predloge o svim pitanjima koja se odnose na bezbednost i zdravlje na radu;\nda zahteva od odgovornih rukovodilaca i lica za bezbednost i zdravlje na radu otklanjanje ili smanjenje rizika koji ugrožava bezbednost i zdravlje zaposlenih;\nda zahteva od inspekcije rada vršenje nadzora, ako smatra da nisu sprovedene opšte ili posebne preventivne mere za bezbedan i zdrav rad i da prisustvuje inspekcijskom pregledu;\nda bude upoznat sa nalazima i predlozima ili naloženim merama inspekcije rada;\nda bude upoznat sa preduzetim merama za sprečavanje neposredne opasnosti po život i zdravlje zaposlenog;\nda bude upoznat sa izveštajima o povredama na radu i profesionalnim oboljenjima i preduzetim preventivnim merama za smanjenje tih posledica;\nda bude upoznat sa rezultatima ispitivanja uslova radne okoline i pregledima i proverama oruđa za rad;\nda bude upoznat sa Aktom o proceni rizika i da pokrene inicijativu za izmenu Akta o proceni rizika u slučaju pojave nove opasnosti, kada predviđene mere za sprečavanje, smanjenje ili otklanjanje rizika nisu odgovarajuće i u drugim propisanim slučajevima.\nIV PREVENTIVNI I PERIODIĈNI PREGLEDI I PROVERE OPREME ZA RAD\nU cilju utvrđivanja da li korišćenje sredstava za rad predstavlja određeni rizik za bezbednost i zdravlje na radu zaposlenih i da li su primenjene propisane mere bezbednosti i zdravlja na radu, vrše se pregledi, kontrola ispravnosti i održavanje u ispravnom stanju svih sredstava za rad koja se koriste kod poslodavca na način i u rokovima utvrđenim uputstvom proizvođača, tehničkim propisima, standardima ili Aktom o proceni rizika.\nUkoliko uputstvom proizvođača, tehničkim propisima i standardom nisu propisani drugi rokovi, pregledi i kontrola ispravnosti sredstava i opreme za rad vrše se:\npre prve upotrebe;\nposle rekonstrukcije ili havarije;\npre korišćenja na novom mestu rada, odnosno pre upotrebe ako su sredstva premeštana sa jednog na drugo mesto rada;\nu roku utvrđenim Aktom o proceni rizika.\nPored opreme za rad (mašine, uređaji, postrojenja, instalacije i alati) koja na osnovu propisa podleže preventivnim i periodičnim pregledima, proverama i ispitivanjima od strane pravnih lica sa licencom, Aktom o proceni rizika kod poslodavca utvrđuje se i oprema za koju je poslodavac u obavezi da organizuje, kako preventivne, tako i periodične preglede u sopstvenoj organizaciji.\nOprema i sredstva za rad mogu da se koriste samo ako su u skladu sa odgovarajućim propisima bezbednosti i zdravlja na radu, standardima i tehničkim propisima i ako se redovno održavaju u ispravnom stanju, odnosno ako su u takvom stanju da neće predstavljati opasnost od povreda i oštećenja zdravlja zaposlenih.\nSve električne instalacije u objektima koji se koriste za radni i pomoćni prostor kod Poslodavca podležu preventivnim i periodičnim pregledima i ispitivanjima.\nPreglede i ispitivanja iz stava 1. ovog člana vrše pravna lica sa licencom.\nPeriodični pregledi i ispitivanja električnih instalacija iz stava 1. ovog člana vrše se u roku od tri godine od predhodnog pregleda i ispitivanja.\nSve elektroinstalacije moraju biti izvedene, održavane i korišćene u skladu sa tehničkim propisima.\nSva oprema za rad i uređaji moraju biti uzemljeni i zaštićeni od slučajnog dodira napona. U vreme kada se vrše popravke mašina, uređaja i druge opreme za rad na električni pogon, pre nego što se postupi popravkama, dovod električne energije mora se isključiti na mestu priključka na razvodnoj mreži.\nSvaka mašina za obradu (metala, drveta) sa ugrađenim pogonskim elektromotorom mora biti propisano uzemljena.\nV ISPITIVANJE USLOVA RADNE OKOLINE\nPoslodavac je dužan da vrši ispitivanje uslova radne okoline u radnim i pomoćnim prostorijama u kojima zaposleni rade i borave, radi sprečavanja povređivanja zaposlenih, kao i utvrđivanja da li radna sredina odgovara uslovima za produktivan rad i zdravlje zaposlenih.\nIspitivanja se vrše u uslovima kada rade svi tehnološki kapaciteti i obuhvataju: mikroklimu (temperaturu, brzinu strujanja i relativnu vlažnost vazduha), hemijske štetnosti (gasove, paru, dim, prašinu), fizičke štetnosti (buka, vibracije, štetna zračenja – osim jonizujućih zračenja), osvetljenost i biološke štetnosti.\nPreventivan ispitivanja uslova radne okoline obavljaju se u roku od šest meseci od početka rada radnog, odnosno tehnološkog procesa, rekonstrukcije objekta u kom se obavlja radni proces ili zamene tehničkih kapaciteta kojim se menjaju uslovi rada.\nPeriodična ispitivanja uslova radne okoline obavljaju se na radnom mestu u radnoj okolini u roku od tri godine od dana prethodnog ispitivanja. Ispitivanja mikroklime vrše se u letnjem i zimskom periodu.\nVI SREDSTVA I OPREMA ZA LIĈNU ZAŠTITU NA RADU\nSvi zaposleni kod poslodavca imaju pravo na sredstva i opremu za ličnu zaštitu na radu. Sredstva i oprema za ličnu zaštitu na radu iz stava 1. ovog člana obezbeđuju se\nzaposlenom na teret poslodavca.\nSredstva i oprema za ličnu zaštitu na radu koja poslodavac daje zaposlenima moraju biti usaglašena sa propisanim tehničkim zahtevima, njihova usaglašenost mora biti ocenjena prema propisanom postupku, moraju biti označena u skladu sa propisima, odnosno neophodno je da ih prati propisana isprava o usaglašenosti i druga propisana dokumentacija.\nPoslodavac je dužan da obezbedi zaposlenima uputstvo za bezbedan rad po propisima o bezbednosti i zdravlju na radu za korišćenje opreme za rad i sredstava i opreme za ličnu zaštitu na radu na jeziku koji zaposleni razume.\nAko pojedina sredstva i/ili oprema za ličnu zaštitu na radu nisu predviđena ovim Pravilnikom, a pri vršenju određenih poslova takva potreba postoji, neposredni rukovodilac zaposlenog daće mu na upotrebu odgovarajuće sredstvo i/ili opremu.\nZaposleni su dužni da sredstva i opremu za ličnu zaštitu na radu koriste za sve vreme rada, a posle rada da ih ostave na za to predviđeno mesto.\nLična zaštitna sredstva daju se na upotrebu za radna mesta u skladu sa Aktom o proceni rizika, i to za sledeća radna mesta:\nMagacioner – pomoćnik operatera i referent zaštite od požara - polietilenske, kožne i gumene rukavice, radna obuća sa metalnom kapnom, radna odeća (dvodelno radno odelo sa zimskom jaknom), antifoni, čepovi za uši (jednokratni i silikonski) i jednokratne zaštitne kape;\nOperater na liniji proizvodnje - polietilenske, kožne i gumene rukavice, radna obuća sa metalnom kapnom, radna odeća (dvodelano radno odelo sa zimskom jaknom), antifoni, čepovi za uši (jednokratni i silikonski) i jednokratne zaštitne kape;\nPomoćnik operatera na liniji proizvodnje - polietilenske, kožne i gumene rukavice, radna obuća sa metalnom kapnom, radna odeća (dvodelno radno odelo sa zimskom jaknom), antifoni, čepovi za uši (jednokratni i silikonski) i jednokratne zaštitne kape;\nInženjer kontrole kvaliteta - kombinezon, cipele sa metalnim vrhom, rukavice i zaštitne naočare (po potrebi):\nTehničar kontrole kvaliteta - sanitarne kapice, antiofoni retko, PV rukavice i maska;\nŠef proizvodnje - kombinezon, cipele sa metalnim vrhom, antifone i po potrebi rukavice.\nSredstava i oprema za ličnu zaštitu, data na korišćenje zaposlenima, koriste se sve dok imaju zaštitnu funkciju.\nUkoliko zaštitna sredstva izgube zaštitnu funkciju ili na bilo koji drugi način nestanu, zaposlenom se moraju dati na korišćenje nova sredstva.\nNeposredni rukovodioci su dužni da ne dozvole rad zaposlenom koji ne koristi sredstva i opremu za ličnu zaštitu na radu.\nPoslodavac je u obavezi da vodi evidenciju o izdatim sredstvima i opremi za ličnu zaštitu na radu.\nVII UTVRĐIVANJE RADNIH MESTA SA POVEĆANIM RIZIKOM\nRadna mesta na kojima objektivno postoje povećane opasnosti od povreda i zdravstvenih oštećenja, čije se štetno delovanje na radnu sposobnost i zdravlje zaposlenih ne može u potpunosti otkloniti primenom zaštitnih mera, smatraju se radnim mestima sa povećanim rizikom.\nPoslodavac je dužan da u postupku procene rizika, na osnovu ocene službe medicine rada, odredi posebne zdravstvene uslove koje moraju ispunjavati zaposleni za obavljanje određenih poslova na radnom mestu u radnoj okolini (radna mesta sa povećanim rizikom) ili za upotrebu pojedine opreme za rad.\nU postupku utvrđivanja radnih mesta sa povećanim rizikom posebno se sagledavaju specifičnosti radnih mesta i tehnološkog procesa rada, i to:\nopterećenje na radu (fizičko, psihičko i senzorno),\nopasnosti i štetnosti u radnoj sredini (fizičke, hemijske i mehaničke),\nrežim i uslovi rada,\nprimena mera zaštite na radu.\nPoslodavac je dužan da zaposlenom na radnom mestu sa povećanim rizikom obezbedi prethodni lekarski pregled, kao i periodične lekarske preglede u toku rada.\nPrethodni i periodični lekarski pregledi zaposlenih na radnim mestima sa povećanim rizikom vrše se na način, po postupku i u rokovima utvrđenim propisima o bezbednosti i zdravlju na radu.\nU slučaju da se tokom periodičnog lekarskog pregleda utvrdi da zaposleni ne ispunjava posebne zdravstvene uslove za obavljanje poslova na radnom mestu sa povećanim rizikom, poslodavac je dužan da ga premesti na drugo radno mesto koje odgovara njegovim zdravstvenim sposobnostima.\nVIII OSPOSOBLJAVANJE ZAPOSLENIH\nOsposobljavanje za bezbedan i zdrav rad vrši se u cilju upoznavanja zaposlenog sa svim vrstama rizika na radnom mestu na kojem zaposleni obavlja svoje poslove i konkretnim merama za bezbednost i zdravlje na radu u skladu sa Aktom o proceni rizika.\nOsposobljavanje zaposlenih vrši se kod zasnivanja radnog odnosa, odnosno drugog radnog angažovanja, usled premeštaja na druge poslove, prilikom uvođenja nove tehnologije ili novog sredstva za rad, prilikom promene procesa rada koji može prouzrokovati promenu mera za bezbedan i zdrav rad, ako kod poslodavca rad obavljaju zaposleni kod drugog poslodavca i usled periodične provere osposobljenosti zaposlenih.\nOsposobljavanje iz stava 1. ovog člana obavlja se u toku radnog vremena i troškovi osposobljavanja ne mogu padati na teret zaposlenog.\nOsposobljavanje zaposlenih obavlja lice za bezbednost i zdravlje na radu, a organizaciju osposobljavanja obavlja lice zaduženo od strane Direktora.\nLice iz stava 1. ovog člana osposobljavanje zaposlenih prilagođava specifičnostima svakog radnog mesta i sprovodi po programu, čiji sadržaj poslodavac mora, kada je to potrebno, da obnavlja i menja. Ako zaposleni obavlja poslove na više radnih mesta osposobljavanje se vrši za svako radno mesto, odnosno za sve poslove u okviru tih mesta.\nOsposobljavanje zaposlenih vrši se na osnovu Akta o proceni rizika, Programa osposobljavanja, uputstava za bezbedan rad, instrukcija, postojećih obaveštenja i drugih pisanih materijala.\nOsposobljavanje obuhvata upoznavanje zaposlenih sa karakteristikama rada i tehnološkog procesa, a posebno sa:\nposlovima koje zaposleni obavlja;\nvrstama rizika na radnom mestu i u radnoj okolini;\nopštim, posebnim i drugim preventivnim merama koje su preduzete na radnom mestu i u radnoj okolini i merama koje zaposleni mora da preduzima (sredstva za rad, sredstva i oprema za ličnu zaštitu na radu, zaštitni uređaji i naprave i dr.);\norganizacijom sprovođenja mera bezbednosti i zdravlja na radu i njenim funkcionisanjem;\npravima, obavezama i odgovornostima zaposlenih i Poslodavca;\npraktičnim radom uz nadzor neposrednog rukovodioca ili osposobljenog radnika.\nTeorijsko osposobljavanje zaposlenih vrši se organizovanjem instruktivno - konsultativne nastave i uručivanjem pisanih materijala.\nPraktično osposobljavanje se izvodi metodom demonstracije ispravnih postupaka u radu, pravilnim korišćenjem sredstava za rad, zaštitnih uređaja ili naprava, sredstava i opreme za ličnu zaštitu i upoznavanje sa konkretnim opasnostima i štetnostima.\nDemonstraciju ispravnih postupaka u radu izvodi zaposleni sa iskustvom koji je osposobljen za bezbedan i zdrav rad na tim poslovima.\nPraktično osposobljavanje vrši se za sve zaposlene i organizuje se posle teoretskog osposobljavanja.\nProvera osposobljenosti zaposlenog za bezbedan i zdrav rad obavlja se na radnom mestu iz teorijskog i praktičnog dela.\nProvera osposobljenosti iz teorijskog osposobljavanja radnika za bezbedan rad vrši se putem usmenog propitivanja ili testa, a provera praktičnog dela osposobljavanja vrši se putem osmatranja, usmenog propitivanja i zapažanja pri praktičnom radu zaposlenog.\nAko zaposleni koji se osposobljava ne pokaže zadovoljavajući stepen poznavanja oblasti za koju se osposobljava, podvrgnuće se ponovnom osposobljavanju i proveri.\nZaposleni koji na proveri osposobljenosti ne pokaže zadovoljavajući stepen poznavanja oblasti za koju se osposobljava, ili poslove pri praktičnom radu obavlja na nedovoljno bezbedan ili siguran način, ne može se rasporediti da samostalno radi, sve dok se ponovnom proverom ne utvrdi da je osposobljen za bezbedan i zdrav rad.\nProveru osposobljenosti za bezbedan i zdrav rad vrši neposredni rukovodilac zaposlenog u saradnji sa Licem za bezbednost i zdravlje na radu.\nPeriodične provere osposobljenosti za bezbedan i zdrav rad zaposlenih koji rade na radnim mestima sa povećanim rizikom vrše se najkasnije u roku od jedne godine od dana prethodne provere, a na ostalim radnim mestima najkasnije u roku od četiri godine od dana prethodne provere.\nIX PREDUZIMANJE MERA U SLUĈAJU POVREDE NA RADU ZAPOSLENIH\nPovreda na radu je svaka povreda koja se dogodi u prostornoj, vremenskoj i uzročnoj povezanosti sa obavljanjem posla, kao i pri redovnom odlasku i dolasku sa posla. Po kvalifikaciji, povrede na radu mogu biti lake (ne prouzrokuju trajne posledice za povređenog radnika) i teške (prouzrokuju trajne posledice po povređenog radnika).\nKvalifikaciju povrede daje lekar koji je prvi pregledao povređenog i to upisuje u povrednu listu.\nPovređeni radnik obaveštava neposrednog rukovodioca o povredi. Neposredni rukovodilac u obavezi je da uzme tri izjave povodom povređivanja i to od povređenog, očevica povrede i neposrednog rukovodioca povređenog radnika (sopstvenu).\nNeposredni rukovodilac u obavezi je da o povredi obavesti direktora i lice za bezbednost i zdravlje na radu, koje je dužno da sačini Izveštaj o povredi na radu.\nNeposredni rukovodilac je dužan da, u slučaju povrede, odmah obezbedi pružanje prve pomoći, pozove hitnu pomoć i organizuje prevoz povređenog u najbližu zdravstvenu ustanovu.\nPoslodavac je dužan da odmah, a najkasnije u roku od 24 časa od nastanka povrede, usmeno i u pismenoj formi, prijavi povredu nadležnoj inspekciji rada i nadležnom organu za unutrašnje poslove svaku smrtnu, kolektivnu ili tešku povredu na radu, povredu na radu zbog koje zaposleni nije sposoban za rad više od tri uzastopna radna dana, kao i opasnu pojavu koja bi mogla da ugrozi bezbednost i zdravlje zaposlenih.\nPoslodavac je takođe dužan da, najkasnije u roku od tri uzastopna radna dana od dana saznanja, prijavi nadležnoj inspekciji rada profesionalno oboljenje zaposlenog.\nIzveštaj o povredi na radu sačinjava se na propisanom obrascu u pet istovetnih primeraka i dostavlja lekaru koji je prvi pregledao povređenog, radi unosa nalaza i mišljenja lekara, odnosno zdravstvene ustanove.\nU roku od dva dana od prijema popunjenog izveštaja od lekara, poslodavac je u obavezi da svih pet primeraka izveštaja dostavi filijali Republičkog fonda za zdravstveno osiguranje kod koje povređeni ili oboleli od profesionalnog oboljenja ostvaruje prava utvrđena propisima o zdravstvenom osiguranju.\nFilijala Republičkog fonda za zdravstveno osiguranje overava svih pet primeraka izveštaja, od kojih jedan primerak izveštaja zadržava za svoje potrebe, a ostale primerke vraća poslodavcu.\nSvi troškovi u vezi sa povredom na radu, kao i troškovi naknade zarade zaposlenog za vreme privremene sprečenosti za rad, padaju na teret poslodavca.\nPodatke o povredama na radu i profesionalnim oboljenjima zaposlenih, poslodavac je u obavezi da ažurno evidentira u propisane evidencije.\nO stanju bezbednosti i zdravlja na radu vode se evidencije, i to o:\nPovredama na radu;\nBolestima u vezi sa radom;\nOsposobljavanju zaposlenih za bezbedan i zdrav rad;\nPrijavama smrtnih, kolektivnih i teških povreda na radu, kao i povreda na radu zbog kojih zaposleni nije sposoban za rad više od tri uzastopna radna dana;\nPrijavama profesionalnih oboljenja;\nIzvršenim lekarskim pregledima zaposlenih u skladu sa propisima o bezbednosti i zdravlju na radu;\nPrijavama opasnih pojava koje bi mogle da ugraže bezbednost i zdravlje zaposlenih.\nEvidencije se vode na obrascima 1-14, čiji izgled je definisan Pravilnikom o evidencijama u oblasti bezbednosti i zdravlja na radu („Sl. glasnik RS“, br. 62/07 i 102/15).\nXI PRVA POMOĆ U SLUĈAJU POVREDE NA RADU\nU slučaju povrede na radu ili iznenadne bolesti zaposlenog obezbeđuje se pravovremeno pružanje prve pomoći na mestu povređivanja ili oboljevanja i hitna dojava medicinskoj ustanovi.\nPravovremenim pružanjem prve pomoći mora se najpre otkloniti neposredna opasnost po život i zdravlje povređenog, odnosno naglo obolelog zaposlenog.\nO pružanju prve pomoći i spasavanju zaposlenih staraju se neposredni rukovodioci i zaposleni koji su osposobljeni za pružanje prve pomoći.\nZa pružanje prve pomoći osposobljava se dovoljan broj zaposlenih, odnosno najmanje 2% od ukupnog broja zaposlenih u jednoj smeni.\nDirektor donosi odluku kojom se određuje zaposleni za pružanje prve pomoći, za kojeg se organizuje neophodna obuka.\nOsposobljavanje zaposlenih za pružanje prve pomoći zasniva se na upoznavanju sa osnovnim merama i postupcima, kao i praktičnoj obuci za pravovremeno ukazivanje pomoći u cilju ublažavanja ili otklanjanja posledica povrede na radu ili iznenadne bolesti.\nOsposobljavanje zaposlenih za pružanje prve pomoći vrši se za slučaj udara struje, naglog krvarenja, preloma kostiju, trovanja, potrebe imobilizacije, primenjivanja različitih metoda oživljavanja, smeštaja i prenosa povređenog ili naglo obolelog zaposlenog i dr.\nOsposobljavanje zaposlenih za pružanje prve pomoći vrši se teorijski i praktično.\nTeorijsko osposobljavanje vrši se organizovanjem predavanja i konsultativne nastave.\nPraktično osposobljavanje vrši se neposrednim upoznavanjem zaposlenih koji se osposobljavaju i demonstriranjem načina ukazivanja prve pomoći u različitim situacijama koje se mogu dogoditi u zavisnosti od postojećih opasnosti i procenjenih rizika.\nPoslodavac je dužan da obezbedi odgovarajući broj ormarića za prvu medicinsku pomoć sa sanitetskim materijalom, koje mora postaviti na vidna mesta.\nU ormariću se nalazi sledeći materijal:\nflaster zavoj, komada 2;\nprvi zavoj tip 1, komada 5;\nprvi zavoj tip 3, komada 5;\nkaliko utkani zavoj 8x5, komada 4;\ntrougla marama, komada 2;\nsigurnosna igla, komada 4;\ntupfer veliki, komada 4;\ncik - cak vata 100g, komada 3;\nnaprstak od kože u 3 veličine, komada 6;\nanatomska pinceta, komada 1;\nmakaze za rezanje sa uvrnutom glavom, komada 1;\nEsmarhova guma 80 cm, komada 1;\nKramerove udlage za prelom kostiju, vatirane, 100x10 cm, komada 2,\nKramerove udlage za prelom kostiju, vatirane 50x10 cm, komada 2.\nNa ormarićima za prvu pomoć potrebno je istaći broj telefona najbliže zdravstvene ustanove (Doma zdravlja) i hitne pomoći, kao i ime i prezime zaposlenih koji su osposobljeni za pružanje prve medicinske pomoći, radno mesto na kome se oni nalaze i njihov broj telefona.\nOdredbe ovog Pravilnika primenjuju se i tumače u skladu sa Zakonom o bezbednosti i zdravlju na radu i drugim važećim propisima.\nPitanja koja nisu regulisana i uređena ovim Pravilnikom neposredno će se rešavati primenom Zakona i drugih propisa.\nIzmene i dopune ovog Pravilnika vršiće se po istom postupku po kojem je i usvojen.\nBeograd, ______ 2016. godine\nLink ka word verziji pravilnika o bezbednosti i zdravlju na radu\nPreuzeto iz „http://wiki.energoplast.co.rs/index.php?title=Pravilnik_o_bezbednosti_i_zdravlju_na_radu&oldid=14651“\nOva stranica je poslednji put uređena na datum 30. maj 2019. u 12:23 č.


Ministarka Mihajlović o izgradnji "Turskog toka": Ministarstvo ne bira izvođače i podizvođače radova - Glas Zaječara\nHome Ekonomija Ministarka Mihajlović o izgradnji „Turskog toka“: Ministarstvo ne bira izvođače i podizvođače...\nMinistarka Mihajlović o izgradnji „Turskog toka“: Ministarstvo ne bira izvođače i podizvođače radova\nMinistarka građevinarstva, saobraćaja i infrastrukture Zorana Mihajlović tokom svoje posete osvrnula se i na izgradnju „Turskog toka“. Na pitanje o angažmanu firme „Inkop“ u izgadnji „Turskog toka“ ministarka Mihajlović izjavila: „Ministarstvo saobraćaja i infrastrukture ne bira izvođače niti podizvođače.“\nMinistarka građevinarstva, saobraćaja i infrastrukture Zorana Mihajlović boravila je danas u Zaječaru.\nNakon sastanka sa direktorima javnih preduzeća i predsednicima opština na konferenciji za novinare Mihajlovićeva je najavila da će Vlada republike Srbije uložiti 2.7 milijarde dinara u drumski i 11 milijardi dinara za železnički saobraćaj.\nOsvrćući se na izgradnju „Turskog toka“ ministarka Mihajlović je naglasila da je resorno ministarstvo izdalo potrebne dozvole, te da je sada na izvođačima radova da realizuju planirane radove u zacrtanom roku.\nPovodom tužbe podignute protiv izvođača radova ministarka MIhajlović izjavila je sledeće:\nPrethodni tekstLepe vesti iz Nemačke: Malom Nemanji sve bolje\nNaredni tekstUhapšen zbog razbojništva


Objavljeno u kategoriji BiH na 12.01.2019 13:32:18\nJosip Grubeša Foto Arhiv\n(Patria) - Ministar pravde BiH Josip Grubeš /HDZ BiH/ rekao je u pisanoj izjavi za medije da je obilježavanje 9. januara kao Dana Republike Srpske, na kojoj je prisustvovao i on kao član delegacije HDZ-a BiH, potpuno legalno te da su mediji javnost doveli u zabludu ističući da se radi o proslavi praznika kojeg je Ustavni sud BiH prethodno proglasio protivustavnim.\n„Neistina se često ističe i koristi za verbalni atak na Republiku Srpsku, kada se poziva na odluku Ustavnog suda BiH i govori kako je taj sud 9. januar proglasio kao neustavan dan za praznik. Dužan sam javnost upoznati kako Ustavni sud BiH nije odlučio da je 9. januar neustavan kao takav, nego da su protuustavne neke odredbe iz Zakona o Praznicima RS-a, a konkretno se odnosi na dio koji se tiče krsne slave i vjerskog obilježavanja Dana Republike Srpske. Treba istaknuti činjenicu da su u Republici Srpskoj odmah proveli tu odluku Suda i u parlamentarnoj proceduri je usvojen zakon bez spornih odredbi. Kao dan Republike Srpske utvrđen je isti dan, 9. januar“, izjavio je Grubeša.


Važne investicije u Bajinoj Bašti – ZoomUe\nBAJINA BAŠTA – Rukovodstvo Sportsko turističkog centra iz Bajine Bašte planiralo je da ove godine završi nekoliko značajnih investicionih poslova i Sportski centar znatno obogati novim sportskim objektima i sadržajima.\nSvi radovi na sportskoj hali koji su započeti krajem prošle godine trebalo bi da budu završeni do kraja juna zahvaljujući EU i Ambasadi Norveške koji, uz podršku Ministarstva sporta i lokalne samouprave, finansiraju ceo projekat.\n„Do sada je zamenjen parket, sada renoviramo svlačionice i toalete, a ujedno se radi elaborat za protivpožarnu zaštitu koji je neophodan da bi hala dobila upotrebnu dozvolu“, rekao je Dejan Mlađenovič, direktor Sportsko turističkog centra za BB glas i dodao da bi vrlo brzo trebalo da budu urađene tribine sa oko 1082 stolice nakon čega sledi zamena golova i koševa.\nProšle godine u Sportskom centru je urađeno igralište za decu sa savremenim spravama, a u toku su radovi na još dva takva koji će biti urađeni po najvišim standardima i sa kompletnom infrastrukturom.\n„Razmišljamo o radovima na fudbalskom igralištu sa veštačkom travom kao i na glavnom fudbalskom stadionu. Urađen je projekat za tribine na pomoćnim terenima i glavnom stadionu i očekujemo finansijsku podršku od Ministarstva sporta„, objasno je Mlađenović i dodao da je vrlo važno da se svi tereni, nakon završetka redovno održavaju.\nTags: Ambasada NorveškeBajina BaštaEUSportsko turistički centar\nZZJZ: Voda u Užicu ispravna za piće\nNext story COVID 19 odneo 23 života u Srbiji\nPrevious story Prvi partizan od sutra privremeno obustavlja proizvodnju (VIDEO)


Prednosti rada sa Agencijama – Oglasi za nekretnine\nOno zašto je bolje platiti na mostu nego kasnije mnogo više na ćupriji, odnosno zašto je uvek bolje angažovanje agencije za kupovinu ili prodaju nekretnine, zapravo jeste sprečavanje mogućih prevara i pravna sigurnost.Iza većine prevara na tržištu nekretnina stoje osobe koje se predstavljaju kao investitori, a to zapravo nisu, ili vrše prodaju stanova dok je zapravo cela zgrada pod hipotekom ili bez valjane dokumentacije. Takođe u Nišu postoje i nesavesni, takozvani „divlji“ agenti, koji rade mimo agencija ili u neproverenim agencijama i koji su tu samo dok ne uzmu svoju proviziju i onda Vas ostavljaju da sami završavate posao do kraja. Upravo zato je cela branša trpela i gubila ugled.Izmenom zakonodavstva, svaka agencija je u obavezi da dobije licencu za rad, da sa svakim prodavcem i kupcem potpiše Ugovor o posredovanju, a uvedena je obaveza overe kod javnih beležnika koji proveravaju kompletnu dokumentaciju, čime su rizici od prevara minimizirani.\nIpak, angažovanje profesionalne agencije nudi onu pravu vrstu sigurnosti. Najpre, ukoliko ste prodavac agent neće Vam dovoditi svakoga i puštati ga u Vaš stan, vršiće proveru identiteta svakoga ko ulazi u Vaš stan, a ukoliko ste kupac vodiće Vas u razgledanje nekretnina koje imaju čiste papire i nisu problematične za prodaju.\nPonuda nekretnina koja se pokaže kupcima, prošla je obaveznu pravnu proveru, jer je to način na koji licencirane agencije rade. To je sa jedne strane, zaštita za Vas kao kupca, jer je agencija detaljno proverila dokumentaciju, vlasništvo nad stanom i sve što je ključno, a Vama kao nekome ko nije profesionalac u ovoj oblasti, može da promakne i da Vas kasnije skupo košta.\nKUPOVINOM ILI PRODAJOM NEKRETNINA PREKO AGENCIJE ZAŠTIĆENI STE OD PREVARA\nAgenti ne samo da provere svu dokumentaciju, nego Vam uštede potrebno vreme za obilazak nekretnina koje možda u oglasu „zazvuče“ kao da su sve što ste tražili, a u praksi se pokaže da nisu za Vas. Agentu je posao da sve to proveri i da Vas informiše u kakvom je stanju nekretnina koju Vam je ponudio da vidite. Takođe, objasniće vam i koliko vam je novca poterebno da uložite u svoj potencijalni novi stan, kako bi bio po Vašem ukusu.Istovremeno, agent je važan svedok i prilikom kaparisanja stana, što nikako ne smete raditi bez njegovog prisustva ili prisustva Vašeg advokata. Agencije pripremaju kompletnu dokumentaciju čime dobijate maksimalnu zaštitu.


Prezentacija Atrijum kulturnih ruta\nsreda, 23 april 2014 09:19\nU Doboju će danas biti održan forum za prezentaciju "ATRIUM" Kulturnih ruta u BiH u okviru međunarodnog projekta "ATRIUM -Arhitektura totalitarnih režima 20. vijeka u urbanom menadžmentu", saopšteno je iz Organizacije za razvoj turizma regije Doboj "Rotor".\nU projektu "ATRIUM" učestvuje 18 partnera iz 11 zemalja jugoistočne Evrope: Italije, Slovenije, Bugarske, Mađarske, Slovačke, Rumunije, Grčke, Hrvatske, Srbije, Albanije i BiH, koje žele da u fokus svog istraživanja stave arhitektonsko nasljeđe iz različitih totalitarnih režima koje su iskusili u 20. vijeku i to sa kulturnog i istorijskog aspekta.\nUkupna vrijednost projekta na nivou 11 država iznosi 1.932.044 evra i finansira ga EU 85 odsto, a preostala sredstva u iznosu od 524.968 evra obezbjeđuju učesnici u projektu.\nU realizaciju projekta "ATRIUM" uključena je 21 lokalna zajednica u BiH: Mostar, Prijedor, Prnjavor, Travnik, Goražde, Doboj, Teslić, Zvornik, Krupa, Kotor-Varoš, Konjic, Novi Grad, Kozarska Dubica, Gračanica, Višegrad, Brčko distrikt, Zenica, Stari Grad Sarajevo, Visoko, Foča i Banovići.\nRealizacija projekta u BiH traje od januara 2012. do maja ove godine.\nRealizator ovog projekta u BiH je organizacija "Rotor", koja je realizovala projekte turističke valorizacije srednjovjekovne arhitekture - Revitalizacija Dobojske tvrđave Gradina, Izgradnja kraljevskog sela Kotromanićevo, kao i FESTTOUR-festival turizma BiH i zapadnog Balkana.\nForum će biti održan u Sali za sastanke Skupštine grada Doboj sa početkom u 12.00 časova, a izjave za medije predviđene su za 14.00 časova.